Adakah Komen Positif Trump Hanya Sekadar Untuk Meredakan Sementara Ketegangan Perang Dagang?

Menjelang pembukaan sesi pasaran Eropah hari ini, perkembangan terbaru berkenaan isu perang dagang antara Amerika Syarikat dan China memberikan khabar yang sedikit positif.
Dalam ketegangan yang melanda setelah Amerika Syarikat menaikkan kadar tarif pada Jumaat lalu serta China dilaporkan turut akan bertindak balas menaikkan kadar tarif terhadap barangan Amerika, kenyataan dari Presiden Donald Trump seakan cuba untuk meredakan keadaan.
Presiden Trump mengatakan bahawa rundingan dagang AS-China bakal mencapai persetujuan dalam tempoh beberapa minggu sahaja lagi.
Kenyataan optimis tersebut sedikit meredakan kebimbangan para pelabur dengan ketegangan yang berlanjutan sebelum ini dan pasaran turut dilihat memberi reaksi yang positif terhadap kenyataan tersebut.
 Susulan itu, perubahan pada sentimen pasaran turut mempengaruhi pergerakan harga dalam pasaran kewangan terutama matawang safe-haven.
Yen Jepun dan Swiss franc Switzerland sebelum ini mengukuh disebabkan mendapat permintaan tinggi dalam suasana pasaran yang berisiko mula diniagakan lemah sehingga menjelang pembukaan sesi Eropah.
Dagangan pasangan matawang USD/JPY yang mengekalkan siri penurunan sehingga semalam mula kembali melonjak dari paras terendah pada support 109.100. Adakah pergerakan harga mula menunjukkan pertukaran arah?
Matawang komoditi dolar AUD dan NZD juga turut mencatatkan kenaikan pada dagangan Asia hari ini berikutan sentimen pasaran yang sedikit dipulihkan oleh komen positif Donald Trump tersebut.
Namun fasa awal perubahan sentimen ini akan dipantau oleh pelabur untuk melihat sejauh mana pemulihan yang berlaku pada pasaran.


Harga Pengguna UK Meningkat Pada November

Harga pengguna di UK (CPI) meningkat 0.2% pada November dengan kadar inflasi tahunan naik sebanyak 1.2% dari 0.9% sebelum ini. Jangkaan penganalisis bagi Indeks Harga Pengguna (CPI y/y) ini ialah 1.1%. Catatan pada hari ini merupakan paras tertinggi yang pernah direkodkan sejak 1.4% Oktober 2014.
Kadar inflasi teras (core CPI) naik dari 1.2% kepada 1.4% yang lebih tinggi dari jangkaan.
Dari segi bacaan tahunan, terdapat kejatuhan dalam kategori makanan dan minuman, manakala kategori yang lain pertama kali merekodkan kenaikan sejak pertengahan tahun 2014 berikutan peningkatan kos pengangkutan jika dibandingkan dengan November 2015.
 Selain itu, terdapat peningkatan dalam harga pakaian yang melonjak bulan lepas tertinggi sejak 6 tahun lalu. Ada juga kenaikan pada harga bahan bakar dan sektor perkhidmatan yang diseimbangkan oleh kejatuhan dalam harga tiket penerbangan.
Penyusutan nilai Pound sejak beberapa bulan lepas akan terus memberikan impak yang begitu signifikan kepada kadar inflasi. Kelemahan matawang ini telah meredakan harga borong bulanan yang akan mengurangkan tekanan ke atas kepada harga pengguna.
Dalam jangka pendek, Bank of England akan terus meneliti keadaan ini dan BoE tidak akan terpengaruh disebabkan keadaan ini dalam penggubahan polisi monetari.
Sejurus data ini dikeluarkan Pound atau GBP dilihat menguat secara signifikan dengan Gbp/Usd naik ke paras 1.2724 dan turun semula dan pada masa ini sedang berada di paras 1.2694.


Benarkah Harga Minyak Mentah Akan Kembali Normal?

Minyak mentah kembali membuat lantunan di Asia pada hari Khamis impak dari sebilangan pelabur yang berhati-hati terhadap penurunan stok minyak mentah US dan permintaan global yang rendah.
Di New York Mercantile Exchange, WTI Crude bagi penghantaran bulan September meningkat sebanyak 0.24% kepada $45.86 setong. Sementara itu dii Intercontinental Exchange (ICE), Brent Crude bagi penghantaran bulan September turut meningkat 0.47% kepada $47.33 setong.
Dalam tempoh semalaman, crude futures menurun ke paras terendah dalam tempoh 2 tahun sebelum kembali meningkat naik. Hal ini lanjutan dari jangkaan pengeluaran yang lebih besar dalam stok simpanan Amerika Syarikat, serta peningkatan yang besar dalam inventori petrol minggu lepas.
Pada pagi Rabu, U.S. Energy Information Administration (EIA) dalam Laporan Status Mingguan Petroleum menyatakan penurunan terhadap minyak mentah sebanyak 2.342 juta tong berakhir 15 Julai. Inventori juga kekal pada paras tertinggi iaitu 519.5 juta tong.  Pelabur juga dijangka menyaksikan pengeluaran sebanyak 2.1 juta tong. Selain itu, Institut Petroleum Amerika juga melaporkan penurunan sebanyak 2.3 juta pada malam Selasa sejurus selepas penutupan waktu dagangan. Inventori minyak mentah di seluruh negara kini mencatatkan kemerosotan untuk 9 minggu berturut-turut.
 Di Cushing Oil Hub, Okohama, stok bekalan mentah meningkat sebanyak 189,000 tong, melangkaui jangkaan penurunan sebanyak 100,000. Cushing merupakan pengkalan simpanan minyak utama bagi NYMEX dan tempat penyimpanan minyak terbesar di Amerika Syarikat.
Dalam penerangan yang lebih jelas, inventori petrol meningkat sebanyak 0.91 juta tong minggu ini manakala inventori bahan api sulingan menunjukkan sedikit penurunan sebanyak 0.21 juta. Penurunan ini terjadi selepas stok bahan api sulingan mencatatkan kenaikan mingguan terbesar dalam tempoh 5 bulan. Penganalisa juga menjangkakan pengeluaran inventori petrol sebanyak 0.5 juta tong.
Sementara itu, pengeluaran Amerika Syarikat meningkat sederhana sebanyak 9000 minggu lepas kepada 8.494 juta tong sehari. Pengeluaran minyak mentah masih merosot lebih 1 juta tong dari nilai tertinggi musim panas yang lepas kepada 9.604 juta setong sehari. Waktu itu, pengeluaran minyak mentah melonjak ke paras tertinggi dalam 44 tahun.
Di Libya, Reuters melaporkan bahawa eksport di Pelaburan Hariga kembali beroperasi selepas bantahan ringkas dalam kalangan pekerja. Pelabuhan yang terletak berhampiran lapangan minyak Sarir itu mempunyai kapasiti kira-kira 120,000 tong sehari bagi tujuan eksport.


Matawang Dolar AS Mendapat Permintaan Menjelang Data Jualan Runcit Manakala Pound Sterling Merosot Ekoran Kebimbangan Brexit

Permulaan pasaran forex minggu ini menyaksikan terdapat perbezaan jarak (gap) pada matawang Pound selepas ketidaktentuan Brexit kembali menguasai pasaran apabila terdapat kemungkinan perjanjian Perdana Menteri Theresa May bakal ditolak oleh penggubal undang-undang UK menjelang undian bermakna pada hari esok.
Sementara itu, matawang Euro bakal didagangkan rendah oleh kerana beberapa faktor. Salah seorang ahli majlis European Central Bank iaitu Benoit Coeure menyentuh mengenai kelembapan zon Eropah dengan mengatakan bahawa secara keseluruhannya Eropah melemah daripada jangkaan. Beliau juga menambah bahawa Itali adalah satu-satunya negara dalam zon Eropah yang tidak berkembang.
 Bukan itu sahaja, pengeluaran perindustrian di Jerman terus menurun pada bulan Januari sekaligus menambah tanda-tanda yang menunjukkan kelembapan ekonomi terbesar di Eropah dengan bacaan menunjukkan data ini jatuh sebanyak -0.8% di bawah jangkaan pasaran 0.4%.
Berbalik kepada matawang Asia khususnya matawang Dolar Australia, AUD diniagakan meningkat namun dijangka terhad dalam peningkatan ini apabila kadar inflasi China yang dikeluarkan pada hujung minggu hadir pada bacaan yang merosot daripada sebelum ini sekaligus menunjukkan permintaan yang berkurangan dalam ekonomi kedua terbesar di dunia.
Menjelang pasaran New York malam ini, antara yang menjadi tumpuan pelabur dalam kalendar ekonomi adalah data jualan runcit Amerika Syarikat untuk bulan Januari 2019 yang akan mencerminkan pertumbuhan KDNK di AS. Kenaikan harga petrol dan purata pendapatan dijangka memberikan kelebihan pada data ini.


Ekonomi Kanada Menguncup Pada Oktober, Usd/Cad Menguat

Pertumbuhan ekonomi Kanada meningkat selama empat bulan berturut-turut sebelum ini. Dalam data yang dikeluarkan sebentar tadi menunjukkan penguncupan ekonomi Kanada buat pertama kali sejak empat bulan sebelum Oktober. Penguncupan ini disebabkan oleh penyusutan dalam pengeluaran sektor pembuata dan hasil minyak/gas.
Dalam industri pembuatan barangan mencatatkan penyusutan 1.3% berikutan aktiviti dalam sektor pembuatan, cari-gali, perlombongan, minyak dan gas, pembinaan, utiliti, pertanian dan perhutanan kesemuanya merosot pada Oktober.
Dalam industri perkhidmatan pula naik 0.1% berikutan peningkatan aktiviti dalam sektor hartanah. Sektor awal juga meningkat yang termasuk pendidikan dan kesihatan.
 Pengeluaran dalam sektor pembuatan susut 2.0% pada Oktober yang merupakan kejatuhan tertinggi sejak Disember 2013.
Pengeluaran dalam sektor cari-gali, perlombongan, minyak dan gas turut susut 1.2% pada Oktober.
Sektor pembinaan pula susut 0.5% pada bulan sama yang merupakan kejatuhan kelima dalam masa enam bulan. Pembinaan perumahan penduduk merupakan penyumbang tertinggi kepada penyusutan ini yang mencatatkan kejatuhan sebanyak 1.0%.
Sejurus sahaja data ini dikeluarkan matawang Kanada susut dengan Usd/Cad menguat dari 1.3514 ke paras 1.3551 iaitu sebanyak 37 pip. Ketika ini Usd/Cad berada di paras 1.3550 semasa artikel ini ditulis.


Sentimen Pasaran Minyak Semakin Pulih, USD/CAD Menjunam 230 Pips

Sentimen pasaran minyak mentah dilihat semakin pulih dengan kenaikan pada harga minyak yang turut didorong oleh laporan isyarat pengurangan bekalan oleh Rusia bermula Julai.
Permintaan terhadap minyak mentah juga semakin menunjukkan tanda-tanda positif dengan pembukaan semula ekonomi-ekonomi utama dunia dan dijangka akan berterusan meningkat.
Sebelum ini OPEC dan rakan sekutu telah bersetuju untuk mengurangkan pengeluaran hampir 10 juta tong sehari bermula bulan Mei namun kenaikan pada harga minyak mentah masih perlahan.
Sebagai matawang sensitif terhadap komoditi hitam, dolar Kanada mencatatkan kenaikan pada dagangan semalam.
Pada carta pasangan matawang USD/CAD, harga telah menjunam dengan penurunan harian mencecah 230 pips ke paras terendah terbaru 2 bulan.
Penurunan ketara tersebut turut didorong oleh penyusutan US dolar susulan laporan vaksin Coronavirus yang sedang diuji oleh firma bioteknologi Amerika Syarikat di Australia telah memulihkan semula sentimen pasaran dan mendorong matawang safe-haven bergerak lemah.
Harga pada carta USD/CAD yang bergerak di bawah paras halangan Moving Average 50 (MA50) pada rangka masa 1 jam pergerakan harga pada sesi Asia semalam telah membuat penurunan sehingga menembusi zon support 1.38600.
 Penurunan diteruskan sehingga ke sesi pasaran AS mencecah paras terendah harian sekitar 1.37600 pada penghujung sesi.
Pergerakan harga mendatar sepanjang sesi Asia hari ini dan mula menunjukkan tanda-tanda untuk menyambung penurunan pada sesi Eropah.
Harga yang berjaya melepasi paras terendah harian semalam akan menuju zon RBS (resistance become support) pada 1.37000. Penurunan lebih rendah akan dipamerkan jika US dolar terus bergerak lemah sementara pasaran minyak mentah semakin pulih.
Sebaliknya jika harga kembali membuat kenaikan, paras penting pada 1.38600 yang akan membentuk zon SBR (support become resistance) akan diuji.
Kenaikan yang melepasi paras halangan MA50 bakal kembali menuju semula ke paras sekitar 1.4000 atau lebih tinggi.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukah Dagangan Pada EUR/JPY Tembusi Paras Resistance 125.400?

Matawang Euro kekal berisiko sehingga dagangan semalam selepas data ekonomi di Jerman sebagai ekonomi terbesar di zon Eropah yang dikeluarkan semalam mencatatkan bacaan yang lemah.
Data pesanan perindustian di Jerman untuk Februari mencatatkan penurunan -4.2% lebih rendah berbanding jangkaan kenaikan 0.3% oleh pasaran daripada bacaan sebelumnya yang dikemaskini kepada -2.1% pada Januari.
Angka tersebut merupakan kejatuhan dua bulan berturut-turut dalam pesanan kilang dan paling ketara sejak Januari 2017 yang lalu berikutan terkesan oleh permintaan domestik dan luar negara yang menurun.
Sebagai matawang anti-USD juga, Euro melemah selepas sentimen pasaran terhadap perkembangan pada rundingan dagang Amerika Syarikat dan China berjaya mengukuhkan nilai dolar Amerika Syarikat pada dagangan Khamis semalam.
Ekoran itu juga, matawang safe-haven Yen menerima tempias oleh sentimen pasaran yang semakin pulih membuatkan matawang berpulangan rendah tidak mendapat tarikan pelabur.
Sesi pasaran Asia hari ini juga melihatkan data ekonomi di Jepun mengeluarkan bacaan yang lemah. Data purata pendapatan tahunan di Jepun menurun kepada -0.8% berbanding -0.6%, meleset daripada jangkaan kenaikan 0.9% oleh pasaran.
Sementara data perbelanjaan isi rumah tahunan turut menurun kepada 1.7% lebih rendah berbanding jangkaan penurunan 1.9% daripada bacaan 2.0% sebelum ini.
Jika dilihat pergerakan harga bagi pasangan matawang EUR/JPY, harga dilihat masih gagal melepasi kenaikan lebih tinggi dari paras resistance 125.400.
 Dagangan semalam menyaksikan sedikit penurunan harga dari paras resistance tersebut menuju ke paras Magic Pivot semalam ekoran kelemahan matawang Euro selepas data ekonomi Jerman yang merosot.
Namun, harga dilihat kembali membuat kenaikan pada sesi New York semalam bersambung ke sesi pasaran Asia hari ini didorong pula oleh data ekonomi di Jepun yang lemah.
Harga dilihat masih menguji paras resistance 125.400 berhampiran paras resistance MagicR1 pada indicator Moshed Magic Line sehingga penghujung sesi Asia hari ini.
Jika harga berjaya breakout resistance tersebut, jangkaan paras tumpuan harga seterusnya adalah pada zon SBR (support become resistace) pada 125.800 dan harga juga akan menguji paras resistance MagicR3 pada indicator Moshed Magic Line.
Namun jika harga gagal melepasi paras resistance tersebut sebaliknya kembali membuat penurunan, berkemungkinan harga akan turun lebih rendah melepasi ketiga-tiga paras support pada indicator Moshed Magic Line hari ini sebelum menuju ke zon RBS (resistance become support) sekitar paras 124.300 dengan penurunan boleh mencecah lebih 100 pips pergerakan harga.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan para support dan resistance yang digariskan pada indicator Moshed Magic Line bagi membantu anda mengawal risiko dalam dagangan.

Paras support: 125.022, 124.780, 124.595.
Paras resistance: 125.449, 125.634, 125.876.


Ekonomi A.S Kian Membimbangkan, Jualan Runcit A.S Pada Mei Jatuh Tanpa Diduga!

Jualan runcit Amerika Syarikat (A.S) tanpa disangka dilaporkan jatuh secara tiba-tiba pada bulan Mei kerana pembelian kenderaan bermotor merosot di tengah-tengah kekurangan bekalan,dan harga petrol yang tinggi telah menyebabkan pengguna menyalurkan perbelanjaan ke barangan lain.
Jualan runcit A.S. jatuh buat kali pertama dalam tempoh lima bulan pada bulan Mei ini juga membawa indikasi bahawa ekonomi berkembang perlahan perlahan lebih cepat daripada sangkaan the Fed. Jualan runcit turun 0.3% pada bulan Mei sebagaimana yang dilaporkan oleh Jabatan Perdagangan pada hari Rabu. Data pada bulan April pula disemak lebih rendah dengan menunjukkan peningkatan jualan jatuh daripada 0.9% kepada 0.7%.
Bacaan bulan Mei ini juga tersasar daripada jangkaan para pakar ekonomi yang menjangkakan bahawa jualan runcit akan meningkat 0.2%. Bagi jualan runcit teras yang tidak mengira beberapa komponen indeks meningkat 0.5%, kurang daripada 0.8% yang dijangkakan. Laporan tersebut turut menunjukkan bahawa pertumbuhan jualan perlahan kepada 8.1% setahun.
 Harus diketahui bahawa harga purata negara bagi petrol melonjak ke paras tertinggi sepanjang masa sebanyak $4.439 setong pada bulan Mei. Penurunan dalam jualan runcit juga mencerminkan peralihan daripada perbelanjaan barangan kepada perkhidmatan.
Harga pengguna tahunan meningkat paling banyak dalam hampir 40-1/2 tahun pada bulan Mei. Dengan inflasi yang menghakis kenaikan gaji, pengguna beralih kepada simpanan yang dikumpul dan dalam masa yang sama mengambil pinjaman untuk mengekalkan perbelanjaan.
Jualan runcit berkemungkinan kekal lembap kerana Rizab Persekutuan secara agresif mengetatkan dasar monetari untuk menyejukkan permintaan dan menurunkan semula inflasi kepada sasaran 2%. Bank pusat A.S. dijangka menaikkan kadar faedah polisinya pada awal pagi Khamis, dengan jangkaan kenaikan antara 0.5% ke 0.75%.
Indeks US dolar yang mengukur matawang US dolar berbanding enam matawang utama didagangkan meningkat selepas laporan dikeluarkan.


Keyakinan Pengguna Meningkat, Komponen Inflasi Susut

Keyakinan pengguna AS meningkat pada Mac yang ditujukkan oleh data yang dikeluarkan sebentar tadi oleh University of Michigan. University of Michigan consumer confidence index meningkat kepada 97.6 berbanding jangkaan 97.0 dan bacaan sebelum ini 96.3.
Data ini adalah hasil tinjauan oleh Universiti Michigan ke atas 500 orang pengguna bagi mendapatkan pendapat mereka tentang tahap ekonomi pada masa ini dan jangkaan mereka di masa hadapan. Data ini dikelurakan setiap pertengahan bulan yang mewakili bacaan pada bulan tersebut.
Komponen ‘keadaan ekonomi semasa’ dalam indeks ini meningkat berbanding bulan lepas dan merupakan bacaan tertinggi sejak tahun 2000.
 Dalam komponen ‘jangkaan pengguna’, penduduk juga semakin yakin dengan kenaikan ke paras 86.7 berbanding 86.5 sebelum ini.
Jangkaan inflasi dalam masa setahun pula menurun kepada 2.4% dari 2.7% di mana penduduk menjangka harga akan menjadi semakin murah dalam amsa setahun. Ini agak mengejutkan dengan data rasmi menunjukkan tren kenaikan inflasi sejak beberapa bulan lalu.
Pasaran masih fokus kepada data inflasi dan US dolar melemah dengan Usd/Jpy jatuh ke paras di bawah 113.00 di sekitar 112.75 pada masa artikel ini ditulis.


GBP/JPY Berikan Isyarat Perubahan Trend Di Penghujung Minggu

Carta harga pasangan mata wang GBP/JPY pada dagangan penghujung minggu ini memberi petunjuk lebih jelas perubahan trend bullish harga selepas penurunan di awal minggu.
Malah, harga berjaya melonjak lebih tinggi berbanding paras permulaan terjunan harga pada Isnin pada 151.00 yang merupakan paras support minggu lalu.
Harga berjaya melonjak semula dari zon support harga 149.00 minggu ini dan melepasi rintangan 150.00 dan 151.00 pada kenaikan besar harga semalam.
Kenaikan harga telah didorong oleh kenyataan hawkish bank pusat England pada mesyuarat polisi edisi September.
Bank of England (BOE) telah mengekalkan kadar faedah tidak berubah dengan program pembelian asetnya.
Namun, undian terhadap langkah pengurangan pembelian bon (tapering) oleh ahli mesyuarat telah bertambah memberi isyarat awal permulaan bagi pengetatan polisi oleh bank pusat.
Situasi kenaikan harga juga dilihat diambil kesempatan oleh Pound ke atas kelemahan Yen pada minggu ini berikutan mesyuarat bank pusat Jepun masih mengekalkan polisi yang longgar seperti yang dijangkakan pasaran.
Malah, isu krisis Evergrande yang semakin reda juga telah memulihkan sentimen pasaran sekaligus mengurangkan tarikan pelabur terhadap mata wang safe-haven termasuk Yen.
 Kenaikan harga pada carta GBP/JPY dilihat masih diteruskan pada dagangan hari ini (Jumaat) namun momentum harga perlahan sehingga ke sesi Eropah.
Kenaikan harga bakal menuju ke paras rintangan 152.00 bagi melengkapkan 300 pips kenaikan mingguan dari zon support 149.00.
Jika pengukuhan Pound lebih ketara pada dagangan bersambung ke sesi New York, harga boleh mencapai paras ketinggian 153.00 untuk menguji zon rintangan yang menjadi tumpuan sebelum ini.
Pun begitu, pelabur perlu berhati-hati sekiranya situasi pasaran berubah dan menyaksikan harga menjunam semula ke bawah.
Paras rintangan sebelum ini seperti 151.00 dan 150.00 akan kembali menjadi paras yang akan diberi perhatian pada corak penurunan harga.
Penurunan lebih rendah boleh mencecah kembali ke zon support utama minggu ini iaitu pada 149.00.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Siri Kenaikan Harga Gagal Diteruskan, AUD/USD Mula Nak Buat Penurunan Semula?

Pergerakan harga pada carta pasangan matawang AUD/USD mula kehilangan momentum kenaikan apabila mendatar selepas mencapai paras tertinggi sekitar 0.69830 pada sesi Asia semalam.
Harga kemudian turun sekitar 120 pips sebelum membuat kenaikan semula sekitar 100 pips.
US dolar mula disokong oleh data PMI perkhidmatan US yang mencatatkan peningkatan pada bulan Mei walaupun masih di bawah paras 50 mata.
Sementara, data ADP NFP yang mengukur pekerjaan sektor swasta menunjukkan penurunan yang lebih rendah berbanding jangkaan. Laporan pekerjaan NFP pada Jumaat akan menjadi tumpuan seterusnya.
Pada sesi Asia pagi ini, data jualan runcit Australia untuk bulan April dilihat mencatatkan bacaan yang rendah ekoran penutupan premis-premis perniagaan ketika krisis pandemik Covid-19.
Ini telah mendorong penurunan harga yang dipamerkan pada carta AUD/USD pada sesi Asia pagi ini.
Harga yang menguji paras 0.69300 membuat penurunan di bawah paras 0.69000 namun dilihat sukar untuk meneruskan penurunan lebih rendah sehingga dagangan bersambung pada sesi Eropah.
 Jika harga kembali menyambung kenaikan semula, zon resistance pada 0.70000 dilihat akan menjadi tumpuan selepas harga melepasi paras ketinggian yang dicapai pada Rabu.
Zon resistance tersebut merupakan paras ketinggian yang diuji harga pada awal Januari dan juga penghujung Disember 2019.
Namun jika harga membuat penurunan melepasi paras sokongan Moving Average 50 (MA50) pada rangka masa 1 jam pergerakan harga di carta AUD/USD, harga dilihat akan menuju zon RBS (resistance become support) sekitar 0.68000.
Penurunan lebih rendah akan menuju zon RBS 0.66800 yang merupakan paras halangan pada minggu lalu namun telah berjaya ditembusi harga pada awal dagangan minggu ini.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini yang Terjadi Kepada Logam Berharga dalam Sesi Dagangan Eropah!

Emas didagang lebih tinggi dalam sesi dagangan pertama tahun ini. Namun begitu, pergerakan logam ini masih terhad gara-gara prospek kenaikan kadar faedah AS pada tahun ini telah menjadikan emas kekal dalam sentimen bearish.
Emas bagi penghantaran Februari di Comex New York Merchantile Exchange diniaga meningkat sebanyak $2.00 atau sebanyak 0.2 peratus kepada $1,153.75 satu troy ounce.
US Dollar meningkat pada hari Selasa, apabila pasaran memberi tumpuan kepada kemungkinan kadar yang selanjutnya pada tahun ini.
US Dollar Index yang mengukur matawang utama juga kali terakhir dinilai pada 102.93, iaitu kira-kira 0.55 peratus, tidak jauh dari puncak tertinggi yang pernah dicapai sebelum ini.
Penganalisis pasaran juga memberi amaran bahawa prospek emas akan kekal suram dalam tempoh terdekat apabila Trump mula mengambil alih pentadbiran AS secera rasmi pada 20 Januari ini.
 Fed sebelum ini telah mengambil keputusan untuk menaikkan kadar selepas kali terakhir mengambil keputusan tersebut setahun yang lalu. Tahun ini juga, Fed telah menambah 3 kali lagi unjuran bagi ruang untuk menaikkan kadar.
Harga logam kuning telah jatuh mendadak sejak Donald Trump dipilih sebagai Presiden AS sekali gus mendorong US Dollar melambung tinggi.
Logam berharga ini sensitif terhadap kenaikan kadar Amerika Syarikat kerana ia bakal menambah kos untuk memiliki asset berkenaan.
Juga di Comex, silver futures dan copper futures masing-maisng dinilai meningkat dalam sesi ini kepada $16.02 troy ounce dan $2.525 pound berikutan data positif dari China.
Kekuatan US Dollar ini Bukan Calang-Calang!


Pandangan Kalendar Ekonomi Mingguan 14 – 18 Mac 2016

Pengumuman besar ECB tidak menerima kejatuhan yang dikehendaki dalam Euro dan Dollar AS kehilangan sokongan dalam minggu yang menarik. Keputusan kadar di Jepun, Amerika Syarikat, United Kingdom dan Switzerland; data pekerjaan dari UK, Amerika Syarikat dan Australia; angka inflasi, pembuatan dan sentimen pengguna Amerika Syarikat dilihat bakal menjadi pemacu utama pasaran minggu ini.
Sedikit ulasan minggu lepas:
Bank Pusat Eropah menggunakan setiap kaedah yang ada untuk mengelakkan perangkap berbahaya deflasi dalam mesyuarat kadar bulanan. Presiden ECB Mario Draghi mengurangkan kadar deposit sebanyak 10 mata asas kepada paras terendah iaitu -0.4%; meningkatkan kadar pelonggaran kuantitatif dari €60 bilion kepada €80 bilion sebulan; bank-bank menawarkan pinjaman empat tahun tanpa had pada kos hampir sifar untuk mengimbangi kesan-kesan sampingan kadar negatif yang memudaratkan.
Euro pada mulanya menurun tetapi hanya selama sejam, sehingga Draghi membuat kesalahan dengan mengatakan tiada tindakan lanjut selepas ini.  Di tempat lain, harga minyak yang lebih tinggi menyumbang kepada suasana pasaran yang lebih baik walaupun data China bercampur-campur. Tumpuan kini kembali ke Amerika Syarikat.
Berikut adalah agenda utama dalam kalendar Forex minggu ini:
Jom kita lihat:
Selasa
Keputusan Kadar Jepun:  Bank of Japan mengejutkan pasaran kewangan dengan mengguna pakai kadar negatif buat kali pertama dalam usaha untuk merangsang pertumbuhan ekonomi. BoJ memutuskan untuk melaksanakan kadar negatif 0.1% dan caj untuk bank menyimpan wang mereka yang berlebihan. Penganalisis tidak menjangka langkah ini. BoJ juga mengekalkan program pembelian bon kerajaan. BoJ berkata ekonomi pulih sederhana dan terdapat peningkatan dalam tekanan inflasi. Terdapat banyak ketidakpastian tentang keputusan ini. Dalam satu aspek, Kuroda mempunyai lebih kelonggaran untuk bertindak selepas langkah Draghi. Sebaliknya, keberkesanan langkah sedemikian adalah terhad.
Selasa, 8:30 Malam
Jualan Runcit AS:  Perbelanjaan pengguna AS meningkat lebih daripada ramalan pada awal tahun ini, meningkat 0.2% selepas kenaikan 0.2% yang disemak semula pada bulan Disember. Jualan meningkat 3.4% berbanding Januari 2015. Tambahan pula, jualan runcit teras – tidak termasuk jualan kereta – meningkat 0.1%, berbanding dengan bacaan rata yang dijangka oleh ahli ekonomi. Jualan runcit mendapat manfaat daripada penurunan harga petrol. Angka-angka jualan yang positif meredakan kebimbangan kemelesetan, tetapi tidak cukup kuat untuk satu lagi keputusan kenaikan kadar Feds. Jualan runcit dijangka merosot 0.1% manakala jualan teras diramalkan jatuh 0.2%.
PPI AS:  Harga pengeluar AS meningkat tanpa dijangka pada Januari walaupun harga tenaga lebih rendah. Indeks harga pengeluar meningkat sebanyak 0.1% selepas jatuh 0.2% pada bulan sebelumnya. Penganalisis menjangka indeks menurun 0.2%. Indeks permintaan perkhidmatan meningkat 0.5%. Margin untuk jentera dan peralatan melonjak 4%. Namun di sebalik kenaikan kos perkhidmatan, penurunan harga minyak dan Dollar yang lebih kukuh terus memberi tekanan kepada harga borong. Ahli ekonomi menjangkakan harga pengeluar menurun 0.1% buat masa ini.
Rabu, 5:30 Petang
Data Pekerjaan UK:  Bilangan rakyat UK yang menuntut bantuan pengangguran menjunam sebanyak 14,800 pada Januari kepada paras terendah sejak tahun 1975. Bacaan tersebut mengejutkan penganalisis yang meramalkan penurunan lebih kecil sebanyak 2,900 pemohon. Walau bagaimanapun, kadar pengangguran mengecewakan kerana kekal pada 5.1%, manakala penganalisis menjangkakan penurunan kepada 5.0%. Jumlah tuntutan pengangguran UK dianggarkan merosot sebanyak 9 ribu pada bulan Februari.
Rabu, 8:30 Malam
 Permit Bangunan AS:  Bilangan permit bangunan AS menurun 0.2% kepada 1.202 juta unit pada bulan Januari. Permit untuk pembinaan rumah-rumah keluarga tunggal jatuh 1.6% dan permit bangunan berbilang keluarga meningkat 2.1%. Pembinaan perumahan jatuh di tengah-tengah cuaca buruk, yang mengganggu projek pembinaan di beberapa bahagian negara ini. Perumahan keluarga tunggal, segmen terbesar pasaran, jatuh 3.9%. Bilangan permit bangunan dijangka kekal sekitar 1.2 juta.
Data Inflasi AS:  Indeks Harga Pengguna (CPI), tidak termasuk makanan dan tenaga, meningkat paling tinggi dalam hampir 4-1/2 tahun pada bulan Januari lalu, tengah-tengah kenaikan sewa dan kos penjagaan kesihatan. Bacaan tersebut mengatasi jangkaan para penganalisis untuk kenaikan 0.2% dan berikutan peningkatan 0.1% pada bulan sebelumnya. Sementara itu CPI keseluruhan kekal tidak berubah selepas jatuh 0.1% pada bulan Disember. Kenaikan CPI teras bersama-sama dengan peningkatan yang berterusan dalam pasaran pekerjaan, mencadangkan kenaikan kadar pada bulan-bulan akan datang. Inflasi diramalkan menurun 0.2% manakala inflasi teras dijangka meningkat 0.1%.
 Khamis, 2:00 Pagi
Keputusan Kadar AS:  Federal Reserve AS mengekalkan kadar pada bulan Januari, menyatakan ia “memantau” perkembangan ekonomi dan kewangan global, sebelum membuat keputusan mengenai kenaikan kadar pada tahun ini. Keputusan itu selaras dengan ramalan pasaran. Pegawai-pegawai Feds berkata ekonomi berkembang secara sederhana dengan pasaran pekerjaan yang lebih kukuh. Kebimbangan terletak di atas perkembangan ekonomi dan kewangan global, dan kesannya kepada pasaran buruh dan inflasi AS. Ahli ekonomi menjangkakan kenaikan kadar 25 mata asas pada 2016, mungkin pada bulan Julai. Tiada perubahan dijangka sekarang, tetapi ramalan yang dikemaskini dan sidang akhbar menjanjikan reaksi pasaran.
Khamis, 5:45 Pagi
KDNK (GDP) New Zealand:  Ekonomi New Zealand berkembang lebih daripada ramalan pada suku ketiga, meningkat 0.9% daripada 0.4% pada suku kedua 2015. Kadar pertumbuhan suku ketiga melebihi ramalan pada 0.8%. Reserve Bank of New Zealand menjangkakan pertumbuhan ekonomi yang lebih pantas dan inflasi yang lebih tinggi pada tahun ini. Rangsangan pertumbuhan adalah disebabkan oleh peningkatan dalam perbelanjaan oleh pelancong dan perdagangan runcit. Pertumbuhan New Zealand dijangka mencapai 0.7% pada suku keempat tahun 2015.
Khamis, 8:30 Pagi
Data Pekerjaan Australia:  Pasaran pekerjaan Australia kehilangan 7,900 pekerjaan pada bulan Januari, meleset dari jangkaan pertambahan sebanyak 13 ribu pekerjaan. Kerja sepenuh masa menurun sebanyak 40,600, manakala kerja sambilan meningkat sebanyak 32,700. Kadar pengangguran di Australia meningkat kepada 6% daripada 5.8% – tahap tertinggi yang dicatatkan sejak September 2015. Kadar penyertaan kekal stabil pada 65.2%. Walau bagaimanapun, prospek pasaran buruh kekal positif. Ahli ekonomi percaya Australia tidak mungkin menghadapi kemelesetan pada 2016, tetapi pendapatan negara yang lemah menimbulkan risiko kepada ekonomi. Pasaran pekerjaan Australia dijangka menambah 12,300 pekerjaan pada Februari manakala kadar pengangguran dijangka kekal pada 6%.
Khamis, 4:30 Petang
Keputusan Kadar Switzerland:  Bank Pusat Switzerland mengekalkan kadar rekod terendah tidak berubah selepas ECB melakukan perkara yang sama, sekaligus memberikan Swiss Francs ruang bernafas dalam pertempuran dengan Euro. SNB memutuskan untuk mengekalkan kadar  tiga bulan Libor antara -1.25% dan 0.25% selaras dengan ramalan pasaran. Aktiviti ekonomi Switzerland lemah pada suku ketiga disebabkan oleh kejatuhan francs. SNB meramalkan pertumbuhan akan mencapai 1.5% pada 2016 dengan kadar inflasi pada -1.1%. Pertumbuhan harga dijangka pulih pada tahun 2017.
Khamis, 8:00 Malam
Keputusan Kadar UK:  Bank of England memotong unjuran pertumbuhan, upah dan inflasi, tetapi mengekalkan kadar. Gabenor Mark Carney menimbulkan spekulasi pasaran bahawa kelembapan ekonomi global boleh menggalakkan penurunan kadar. Tetapi MPC mengundi sebulat suara untuk mengekalkan kos pinjaman. Carney berkata, dia mahu menyediakan pengguna dan perniagaan untuk senario kos pinjaman yang dijangka meningkat dalam tempoh dua tahun akan datang. Walau bagaimanapun, menurut tinjauan terkini BoE, MPC seolah-olah tidak tergesa-gesa untuk menaikkan kadar dalam masa terdekat. Minit mesyuarat menunjukkan keputusan sebulat suara menentang kenaikan kadar. Satu lagi undi sebulat suara adalah mungkin pada mesyuarat kali ini.
Khamis, 8:30 Malam
 Indeks Pembuatan Philly Feds AS:  Indeks aktiviti perkilangan di Feds kawasan Philadelphia kekal lemah pada Februari tetapi meningkat kepada -2.8 daripada -3.5 pada bulan Januari. Indeks itu masih kekal dalam lingkungan negatif selama enam bulan berterusan, walaupun ianya masih lebih baik daripada -2.9 yang diramalkan oleh penganalisis. Eksport kekal positif tetapi tempahan baru dan indeks pekerjaan kekal sederhana negatif. Indeks Pembuatan Philly dijangka bertambah baik kepada -1.1 pada kali ini.
 Tuntutan Pengangguran AS:  Tuntutan awal untuk bantuan pengangguran AS jatuh sebanyak 18 ribu pada minggu lepas, mencecah 259 ribu tuntutan. Bacaan tersebut lebih baik daripada jangkaan, mejadikannya paras terendah sejak pertengahan Oktober. Ahli ekonomi meramalkan 272 ribu tuntutan baru pada minggu lepas. Purata bergerak empat minggu jatuh sebanyak 2,500 kepada 267,500 – angka terendah sejak 31 Oktober lalu. Bilangan tuntutan baru dijangka mencecah 267 ribu pada kali ini.
Jumaat, 11:00 Malam
 Sentimen Pengguna AS:  Sentimen pengguna yang merosot pada bulan Februari pada 90.7 mata disemak semula lebih tinggi kepada 91.7 mata, berbanding 93.3 mata yang dicatatkan pada bulan sebelumnya. Penganalisis menjangkakan bacaan 92.6 mata. Apa yang agak pelik ialah bacaan sentimen suram itu diikuti oleh angka jualan runcit yang positif pada Januari, dirangsang oleh pasaran buruh yang lebih kukuh dan pertambahan pendapatan yang lebih tinggi disebabkan oleh inflasi yang sangat rendah. Sentimen pengguna AS pada bulan Mac diramalkan mencapai 92.3 mata.
** Semua masa dalam waktu Malaysia dan yang sewaktu dengannya GMT +8


Analisis Teknikal GBP/JPY – Timeframe H1 – 18/9/2018

Pergerakan harga bagi pasangan matawang GBP/JPY dilihat membuat kenaikan dari paras Magic Pivot melepasi resistance MagicR1 sehingga ke resistance MagicR2 di mana harga membuat paras ketinggian yang baru pada paras harga sekitar 147.45. Harga kemudiannya turun semula ke paras RBS (resistance become support) pada 147.00 yang telah berjaya ditembusi (breakout) semalam. Pada sesi pasaran Asia hari ini, harga dilihat kembali membuat kenaikan dari paras Magic Pivot 146.949 dan cuba melepasi paras resistance 147.593 (MagicR1) namun gagal dan kemudian membuat terjunan ke paras RBS 147.00 kembali. Harga masih dilihat sedang menguji paras RBS tersebut di mana harga semasa berada pada paras harga 147.050 setakat jam 3.59 petang.
Jika harga gagal breakout paras RBS 147.00 yang juga berdekatan paras Magic Pivot, harga dijangka akan melonjak semula melepasi paras resistance MagicR1 dan seterusnya ke paras resistance 148.097 (MagicR2). Jika harga masih meneruskan kenaikannya, jangkaan harga akan mencapai paras resistance 148.741 (MagicR3) yang juga merupakan zon paras ketinggian yang dicapai pada Julai lalu.
 Sebaliknya, jika harga berjaya breakout paras Magic Pivot dan RBS 147.00, paras yang dilihat berpotensi untuk dicecah adalah pada support 146.445 (MagicS1). Seterusnya, jika kejatuhan harga masih berlaku, paras support yang lebih rendah yang dilihat bakal menjadi tumpuan adalah pada paras support 145.801 (MagicS2) yang juga berdekatan dengan zon RBS 145.600. Jika paras RBS tersebut berjaya ditembusi harga, jangkaan paras support terdekat yang dituju harga adalah pada paras support 145.297 (MagicS3).
Sila kawal aktiviti trading anda dengan analisis fundamental dan teknikal yang lengkap. Anda boleh jadikan indicator Moshed Magic Line sebagai salah satu rujukan dalam membantu analisis teknikal harian anda.

Paras support: 146.445, 145.801, 145.297.
Paras resistance: 147.593, 148.097, 148.741.


Lonjakan GBP/JPY Bakal Rekodkan Paras Tertinggi Terbaru Sejak 2018?

Apa jangkaan pergerakan harga untuk pasangan mata wang GBP/JPY yang menjadi kegemaran ramai trader di luar sana?
Pound Sterling masih lagi didagangkan berisiko dalam pasaran namun faktor-faktor semasa dilihat berjaya menyokong mata wang Britain ini.
Pembukaan semula ekonomi UK dilihat sebagai satu petanda yang positif dengan kes jangkitan virus juga semakin menurun setelah agihan vaksin giat disalurkan di UK.
Berbanding mata wang Yen, isyarat untuk polisi lebih dovish oleh bank pusat Jepun terus memberi tekanan terhadap Yen dalam pasaran.
Dengan mata wang Pound yang lebih mendominasi, pelabur dapat menyaksikan corak kenaikan harga yang dipamerkan pada carta GBP/JPY sejak minggu lalu.
Setelah menguji paras sokongan pada 148.500 minggu lalu, harga telah berjaya membuat kenaikan sehingga melepasi rintangan 152.00 bersambung pada dagangan hari ini.
Selepas melonjak pada sesi Asia, harga dijangka akan meneruskan kenaikan lebih tinggi pada sesi berikutnya susulan laporan data Keluaran Dalam Negara Kasar (UK) untuk suku terakhir 2020 diterbitkan dengan bacaan yang meningkat berbanding jangkaan.
 Jika harga berjaya mengatasi paras ketinggian yang dicapai pada pertengahan Mac sekitar 152.500, harga bakal merekodkan paras tertinggi terbaru April 2018.
Kenaikan lebih tinggi seterusnya berkemungkinan bakal menuju ke paras ketinggian 154.00 pula.
Namun, jika harga menjunam semula dari zon resistance 152.00, penurunan harga dilihat akan kembali ke paras sokongan minggu ini pada 150.600.
Penurunan lebih rendah yang diteruskan berkemungkinan akan menuju semula ke zon support 148.500 yang dicecah minggu lalu.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Kembali Melonjak Semalam Selepas Undian Brexit Ditolak Buat Kali Ke-3

Pound Sterling menunjukkan pengukuhan pada dagangan semalam selepas undian Brexit ditolak buat kali ketiga di Parlimen.
Parlimen memandang berat terhadap situasi pengunduran Britain dari Kesatuan Eropah dah beberapa ahli parlimen bercadang untuk menggesa Perdana Menteri Theresa May untuk menggugurkan strategi Brexit beliau, dan sebaliknya cuba untuk mengukuhkan hubungan ekonomi bersama Kesatuan Eropah tersebut.
PM May akan mempengerusikan mesyuarat kabinet yang akan berlangsung selama lima jam pada hari ini dengan harapan untuk menyelesaikan kebuntuan pada isu Brexit.
Manakala, matawang dolar Amerika Syarikat pula didagangkan stabil pada permulaan suku tahun kedua. Perkembangan positif pada rundingan dagang AS-China turut menyokong dagangan semasa USD.
Antara faktor lain yang menyokong pengukuhan USD adalah isyarat dovish oleh bank-bank pusat utama yang lain.
Namun, data jualan runcit di Amerika Syarikat yang dikeluarkan semalam mencatatkan kejatuhan untuk bacaan bulan Januari lebih rendah daripada jangkaan kenaikan dan juga bacaan bulan sebelumnya.
Jika diperhatikan pergerakan harga bagi chart pasangan matawang GBP/USD, harga membuat kenaikan semalam hampir menyentuh paras tumpuan pada 1.31500 sebelum kembali membuat penurunan semula.
 Dagangan GBP/USD hari ini melihatkan harga bergerak rendah di bawah paras Magic Pivot 1.3087 dan menyentuh paras support 1.3023 (MagicS1) pada indicator Moshed Magic Line hari ini.
Jika harga terus menyambung penurunan lebih rendah, harga bakal menguji paras support pada zon 1.30000 yang gagla ditembusi harga pada dagangan penghujung Mac sebelum ini.
Dan jika harga kembali membuat kenaikan semula, destinasi tumpuan harga adalah dilihat pada resistance 1.3164 (MagicR1) pada indicator Moshed Magic Line yang juga menjadi paras ketinggian pada dagangan semalam.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk menentukan paras-paras tumpuan harga pada chart GBP/USD anda.

Paras support: 1.3023, 1.2946, 1.2883.
Paras resistance: 1.3164, 1.3227, 1.3305.


Kenaikan EUR/USD Terhalang Pada Zon Tumpuan Harga 1.1900

Permulaan dagangan minggu ini menyaksikan corak kenaikan harga buat pasangan matawang EUR/USD berikutan penilaian pada polisi bank pusat Eropah (ECB) pada mesyuarat terbaru memberi kesan yang positif terhadap matawang Euro.
Data-data ekonomi Eropah pada sesi pasaran Eropah akan turut mempengaruhi pergerakan harga buat Euro. Menjadi tumpuan adalah data sentimen ekonomi Jerman tinjauan ZEW yang akan menilai kesihatan ekonomi terbesar di Eropah itu.
Sementara US dolar pula dilihat akan bergerak lemah ekoran pelabur akan lebih berjaga-jaga menjelang keputusan mesyuarat FOMC pada awal pagi Khamis.
Sentimen pasaran yang semakin pulih juga memainkan peranan dalam penyusutan US dolar ekoran permintaan semakin lemah terhadap matawang safe-haven dalam pasaran.
Kenaikan harga pada carta EUR/USD dilihat kembali menguji paras halangan 1.19000 pada zon SBR (support become resistance). Paras tersebut telah diuji pada lonjakan harga minggu lalu sebelum harga kembali bergerak turun semula.
 Jika tiada perubahan sentimen, harga akan dijangka akan meneruskan kenaikan menuju zon tumpuan sekitar 1.19650 sebelum menguji paras resistance 1.20000.
Namun jika harga gagal melepasi zon SBR 1.19000 dan kembali menjunam semula di bawah paras sokongan Moving Average 50 (MA50) pada rangka masa 1 jam pergerakan harga, pelabur akan kembali menjangkakan perubahan trend bearish semula.
Penurunan akan menuju zon tumpuanpada 1.18000 sebelum menuju zon support lebih rendah pada 1.17200.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Teruskan Corak Kenaikan, Harga Dah Mendaki 400 Pips!

Belum lagi ada petunjuk untuk perubahan arah harga berlaku pada carta pasangan mata wang GBP/USD minggu ini dengan corak kenaikan masih berjaya dikekalkan sehingga sesi New York semalam.
Walaupun pergolakan politik dan kewangan di UK masih membayangi, namun Pound berjaya mempamerkan pengukuhan berbanding US dolar yang sedang mengalami fasa penyusutan semula.
Menjelang laporan data pekerjaan NFP Amerika Syarikat (AS) dengan jangkaan pertambahan pekerjaan pada September yang lebih rendah, mengundang lebih tekanan untuk US dolar kekal suram menuju penghujung minggu ini.
Namun, ahli-ahli Federal Reserve (Fed) masih memberi isyarat untuk pengetatan dasar diteruskan dan tidak mengikuti jejak bank pusat Australia (RBA) yang mula memperlahankan kenaikan kadar.
Justeru, pelabur perlu berwaspada untuk pengukuhan semula US dolar yang boleh berlaku pada bila-bila masa sahaja dalam pasaran.

Pada carta GBP/USD, harga dilihat telah berjaya melepasi zon tumpuan 1.14500 yang dijangkakan penganalisis ketika meneruskan trend bullish, di mana harga kekal bergerak di atas paras sokongan Moving Average 50 (MA50) pada rangka masa 1 jam di carta harga tersebut.
 Dengan kenaikan sejak awal minggu yang telah mencapai sekitar 400 pips, harga dilihat lebih cenderung untuk menyambung kenaikan lebih tinggi lagi hari ini dengan sasaran untuk menuju pula ke zon rintangan pada 1.16000-1.16500.
Kenaikan lebih tinggi melepasi zon rintangan itu seterusnya bakal mencapai ketinggian baru pada sekitar 1.18000 untuk catatkan paras tertinggi terbaru 6 minggu.
Namun, jika harga tiba-tiba berubah arah dan menjunam semula, susut di bawah paras sokongan MA50 dan melepasi 1.13000 akan memberi amaran untuk pelabur berjaga-jaga untuk perubahan trend.
Penurunan lebih rendah boleh dilanjutkan menuju sekitar 1.12000 atau 1.11000 yang merupakan paras-paras tumpuan harga pada dagangan minggu sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permintaan Kuat Pacu Harga Minyak Lebih Tinggi

Dagangan minyak mentah bersedia untuk kenaikan mingguan kedua di tengah keyakinan pelabur bahawa permintaan akan tetap kukuh walaupun dunia berdepan dengan kebangkitan semula wabak coronavirus.
Pada sesi Asia, niaga hadapan minyak mentah Brent didagangkan mengukuh di sekitar harga $75.60 setong, sementara dagangan WTI Amerika Syarikat pula menguat pada $73.15 setong.
Kedua-dua penanda aras menuju kenaikan sekitar 2% untuk minggu ini, didorong oleh petunjuk bekalan minyak mentah yang ketat dan permintaan yang kuat di Amerika Syarikat, pengguna minyak terbesar di dunia.
 Terdahulu, data rasmi dari Pentadbiran Maklumat Tenaga (EIA) melaporkan kejatuhan ketara dalam inventori minyak mentah AS pada minggu lepas, dengan stok minyak mentah di Cushing mencecah tahap terendah sejak Januari 2020 sekali gus mencerminkan pertumbuhan permintaan yang kuat.
Walaupun dengan kes-kes coronavirus yang meningkat di AS, Asia dan beberapa negara di Eropah, para penganalisis berpendapat bahawa kenaikan kadar vaksinasi akan membataskan keperluan untuk penutupan bagi mengekang penularan tersebut.
Selain itu, pengukuhan harga minyak mentah turut disokong oleh kelemahan US dolar yang menjadikan komoditi hitam itu lebih murah bagi pemegang matawang lain.


Analisis Teknikal GBP/JPY – Timeframe H1 – 12/9/2018

Pada pandangan teknikal, dilihat pergerakan harga bagi pasangan matawang GBP/JPY semalam kembali menguji paras resistance 145.600 sebelum ini dan gagal mencapai paras 146.000 sebelum kembali membuat penurunan ke zon daily pivot semalam. Pada sesi pasaran Asia hari ini, harga didagangkan sedikit lemah dan bergerak di sekitar zon daily pivot 145.200 dan harga semasa berada di sekitar paras 145.160 setakat jam 6.05 petang.
Jika harga membuat kenaikan dan menembusi (breakout) paras 145.600, berkemungkinan harga akan menuju ke paras resistance 146.099 (MagicR1) dan seterusnya ke resistance 146.787 (MagicR2). Paras resistance seterusnya di paras 147.673 (MagicR3) dilihat sebagai paras yang menjadi tumpuan harga jika kenaikan harga diteruskan.
 Sebaliknya, jika isu Brexit kembali melemahkan matawang GBP, harga dijangka akan kembali membuat penurunan dan paras support terdekat dilihat pada paras 144.525 (MagicS1) dan seterusnya pada support 143.639 (MagicS2). Dan jika harga terus menyambung penurunannya, paras yang akan menjadi tumpuan adalah pada support 143.951 (MagicS3) yang juga berdekatan dengan zon major support pada paras 142.700. Pasaran akan melihat reaksi harga paras ini sebelum menjangka pergerakan seterusnya arah kecenderungan harga bagi pasangan matawang GBP/JPY ini.
Ikuti perkembangan perjanjian Brexit dan sentimen pasaran semasa yang banyak mempengaruhi pergerakan harga bagi pasangan matawang GBP/JPY. Perhatikan paras support dan resistance pada indicator Moshed Magic Line seperti yang tersedia pada chart.

Paras support: 144.525, 143.639, 142.951.
Paras resistance: 146.099, 146.787, 147.673.


6 Berita Data Ekonomi Penting Tumpuan Pasaran Minggu Ini (13-17 Mac 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Pekerjaan UK (Selasa 3.00 Petang): Tuntutan faedah pengangguran di UK dijangka akan meningkat pada Februari dengan kadar pengangguran juga dijangka turut meningkat. Sektor buruh di UK yang suram akan menyokong pandangan bank pusat sebelum ini untuk menghentikan pengetatan dasar monetari.
Data CPI AS (Selasa 8.30 Malam): Menjadi indikator penting bagi Federal Reserve (Fed) melanjutkan penetapan dasar monetari, kadar inflasi di Amerika Syarikat akan diteliti. Inflasi yang semakin menurun berkemungkinan akan mengurangkan semula jangkaan untuk Fed beralih ke fasa pengetatan.
 Data PPI AS (Rabu 8.30 Malam): Berhubung kait rapat dengan data inflasi, bacaan data indeks harga pengeluar dilihat akan memberi gambaran terhadap inflasi pengguna di masa hadapan. Penurunan pada data PPI akan mendorong ramalan penurunan juga pada angka CPI selepas ini.
Data Pekerjaan Australia (Khamis 8.30 Pagi): Setelah ekonomi kehilangan 11,000 pekerjaan pada bulan sebelumnya, Australia diramalkan mencatatkan pertambahan hampir 50,000 pada Februari. Sementara, kadar pengangguran diramalkan menurun kepada 3.6% daripada 3.7%.
Mesyuarat Polisi ECB (Khamis 9.15 Malam): Bank pusat Eropah dijangka akan meningkatkan kadar faedah sebanyak 50 mata asas ke paras 3.50% setelah ahli-ahli bank pusat serta Presiden Christine Lagarde ini kekal memberi isyarat untuk meneruskan pengetatan dasar monetari mereka.
Sentimen Keyakinan Pengguna AS (Jumaat 10.00 Malam): Menutup tirai dagangan minggu ini, pelabur akan meneliti tinjauan data bagi keyakinan pengguna di Amerika untuk menilai perbelanjaan dan memberi gambaran terhadap aktiviti ekonomi.


Data Ekonomi UK Kurang Memberangsangkan, GBP/USD Bakal Turun Di Bawah Paras 1.2500?

Pound Sterling dilihat bergerak lemah pada dagangan awal minggu sementara tumpuan pasaran semalam terarah pada ucapan Gabenor bank pusat England, Andrew Bailey.
Namun, beliau tidak memberikan petunjuk signifikan dengan hanya menyatakan bahawa ekonomi sedang menunjukkan pemulihan. Beliau menambah, masih banyak perkara perlu dilakukan dan mengulangi bahawa kebimbangan terhadap sektor pekerjaan di UK.
Walaupun komen beliau tidak begitu memberi impak terhadap pasaran, namun dagangan Pound kekal lemah susulan faktor ketidaktentuan rundingan Brexit serta kebarangkalian untuk Bank of England (BOE) untuk menurunkan kadar faedah ke paras negatif.
Pada carta harga bagi pasangan matawang GBP/USD, harga dilihat gagal melepasi paras ketinggian 1.26600 selepas kenaikan pada sesi Asia tidak berjaya menembusi zon resistance tersebut.
Penurunan kemudiannya telah bergerak lebih rendah di bawah paras halangan Moving Average 50 (MA50), mencatatkan penurunan harian sekitar 110 pips ke paras 1.25500.
Bersambung pada sesi Asia pagi ini, harga bergerak mendatar di sekitar paras terendah harian semalam dan tidak memberi reaksi ketara pada data ekonomi UK yang diterbitkan pada awal sesi Eropah.
Data pertumbuhan GDP UK untuk bulan Mei mencatatkan peningkatan kepada 1.8% daripada penyusutan -20.4% sebelumnya, namun tidak mencapai jangkaan 5.5%.
 Penurunan lebih rendah harga dijangkakan akan menuju paras tumpuan 1.25000 di zon RBS (resistance become support) sebelum penurunan seterusnya menuju zon RBS sekitar paras 1.23600.
Seterusnya, zon support pada 1.22500 akan menjadi tumpuan harga sekiranya harga masih kekal meneruskan penurunan.
Namun jika harga kembali membuat kenaikan dan melepasi halangan dinamik MA50, paras resistance 1.26600 akan kembali diuji.
Harga yang berjaya menembusi zon resistance tersebut akan mencatatkan paras ketinggian terbaru berkemungkinan menuju zon resistance seterusnya pada julat harga 1.27500-1.28000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Gagal Lepas Tembok $1,900, Emas Jatuh Lebih 400 Pips!

Kembali meresahkan para pelabur emas, nilai logam kuning berharga itu pamerkan penyusutan lebih ketara bersambung pada pembukaan dagangan minggu ini.
Pada carta harga XAU/USD yang mengukur nilai emas berbanding US dolar, dapat dilihat pada Jumaat lalu harga terus gagal untuk menembusi paras 1900.00 yang merupakan zon rintangan buat harga emas.
Penurunan harga kembali semula ke paras sokongan 1875.00 sebelum dagangan minggu lalu berakhir susulan US dolar berjaya catatkan pengukuhan semula disokong oleh data keyakinan pengguna AS yang diterbitkan.
Namun, terus parah pada sesi pembukaan pasaran awal minggu ini apabila harga emas terus menyambung penurunan bermula awal sesi Asia sehingga bersambung pada sesi Eropah.
Harga terus turun dari paras 1875.00 dan setakat jam 4.30 petang waktu tempatan, harga telah mencecah semula ke paras terendah yang dicatatkan pada 2 minggu lalu sekitar 1856.00.
Paras 1850.00 sememangnya menjadi zon support harga sebelum ini yang telah dilihat sebagai zon sasaran bagi penurunan harga.
 Berkemungkinan juga jika trend penurunan harga berterusan, harga akan meneruskan penurunan menguji paras sekitar 1820.00 terlebih dahulu sebelum menuju ke zon tumpuan utama iaitu di paras 1800.00.
Namun, jika paras 1850.00 berjaya menyokong semula kenaikan bagi nilai emas, paras 1875.00 akan menjadi rintangan awal sebelum harga meneruskan kenaikan yang lebih tinggi.
Seterusnya, zon rintangan 1900.00 akan kembali menjadi sasaran untuk diuji sebelum menyambung semula trend kenaikan harga sebelum ini.
Mesyuarat FOMC pada minggu ini yang dijangka akan memberi impak besar terhadap US dolar turut dilihat akan mempengaruhi pergerakan nilai emas dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trump Mahukan Rundingan Terpisah, Kedudukan NAFTA Semakin Tegang?

Presiden Donald Trump sedang mempertimbangkan untuk mengadangkan rundingan perdagangan yang terpisah dengan Kanada dan Mexico tetapi beliau tidak merancang untuk keluar daripada perjanjian NAFTA. Kata penasihat ekonomi, Larry Kudlow.
Menurut Kudlow, Trump pada ketika ini tekad untuk mengadakan rundingan perdagangan terpisah. Idea Trump ialah bagi mewujudkan perdagangan dua hala yang lebih adil sesama negara NAFTA.
Kanada dan Mexico pada hari Selasa kedua-duanya mengulangi komitmen mereka untuk mengekalkan perjanjian perdagangan 1994.
Tambah Kudlow, Trump tidak mempunyai hasrat untuk keluar NAFTA. Apa yang beliau cuba lakukan ialah mencuba pendekatan berbeza. Bilakah masa tersebut dilaksanakan , belum diketahui namun kemungkinan secepatnya.
 Para perunding telah mencapai kesepakatan 9 bahagian daripada 30 bahagian dan US telah mendesak agar perjanjian diluluskan dalam Kongres. Hal ini memerlukan persetujuan antara negara secepat mungkin. Senator Parti Republik, John Cornyn, berkata pada hari Isnin bahawa ruang yang ada semakin tertutup dan perbincangan dijangka akan terus berjalan perlahan.
Mana-mana 3 negara tersebut boleh keluar daripada NAFTA dengan 6 bulan notis. Namun setakat ini belum ada negara yang membuat hal itu kecuali Trump yang membuat ancaman.
Matawang Kanada jatuh ke paras terendah 2 1/2 bulan lalu iaitu pada C$1.3068/1 US dolar. Namun matawang itu mengukuh sedikit selepas media melaporkan bahawa Steven Mnuchin mengatakan Trump mungkin mengecualikan Kanada daripada Tarif.
Mexican peso jatuh keparas terendah 15 bulan lalu.
Mexico merespon tindakan Trump yang ingin mengenakan duti import ke atas logam dengan pengenaan tarif terhadap produk Amerika.


Analisis GOLD – Emas Jatuh Ke Paras Terendah Sejak Ogos 2021

Selepas terbitan data indeks harga pengguna (CPI) Amerika Syarikat (AS) pada sesi New York semalam, US dolar telah menambahkan tekanan terhadap dagangan komoditi emas yang terus tersungkur menuju penghujung minggu.
Kenaikan kadar inflasi Amerika Syarikat (AS) mencapai paras 9.1% pada Jun 2022, peningkatan yang tertinggi terbaru sejak November 1981.
Kenaikan tersebut adalah lebih buruk mengatasi jangkaan 8.8% sementara bacaan CPI bulanan yang diterbitkan juga dilihat meningkat kepada 1.3% melebihi daripada jangkaan 1.1%.
Dijangkakan Federal Reserve (Fed) bakal membuat kenaikan sebanyak 75 mata asas atau mengikuti jejak langkah Bank Of Canada (BOC) yang telah membuat kenaikan kadar sehingga 100 mata asas pada mesyuarat polisinya semalam.
US dolar yang terus mengukuh dilihat bakal membenam harga emas susut lebih rendah walaupun emas mempunyai kelebihan dalam sentimen pasaran yang berisiko sebagai aset safe-haven.
Perhatikan pergerakan harga pada carta XAU/USD yang mengukur nilai emas berbanding US dolar, harga dilihat cuba untuk membuat penurunan melepasi zon sokongan 1720.00 ketika reaksi awal terhadap terbitan data inflasi AS semalam.
Namun, harga emas kembali melonjak semula melepasi 1720.00 dan mencapai ketinggian 1745.00 sebelum menutup dagangan lebih rendah semula di penghujung sesi New York.
 Bersambung pada dagangan sesi Asia pagi ini (Khamis), pelabur menilai isyarat pergerakan trend bearish semula dengan pergerakan harga susut di bawah paras halangan Moving Average 50 (MA50) pada rangka masa 1 jam.
Harga dilihat bergerak mendatar sekitar 1732.00 hingga 1725.00 sebelum penurunan diteruskan pada sesi Eropah petang ini dan kembali menguji semula zon sokongan harga pada 172o.00.
Jika corak bearish terus dipaparkan, penurunan lanjut harga emas dilihat bakal mencatatkan paras terendah terbaru 11 bulan dengan sasaran seterusnya berkemungkinan boleh mencecah ke paras sekitar 1680.00.
Sebaliknya jika berlaku perubahan trend bullish semula, harga bakal membuat kenaikan menguji semula halangan MA50 sebelum meneruskan kenaikan menuju zon rintangan pada 1760.00.
Lonjakan lebih tinggi harga emas berkemungkinan akan mencapai semula ke zon 1785.00 sebelum mensasarkan kembali ke zon tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Merangkak Perlahan Nantikan Mesyuarat ECB & FOMC

Pergerakan pasaran kewangan global pada pembukaan awal minggu semalam dilihat tidak menentu ekoran pelabur semakin berwaspada menantikan gelora yang bakal melanda sepanjang minggu ini.
Selain data inflasi dan pertumbuhan ekonomi, tumpuan utama akan terarah kepada mesyuarat bank-bank pusat melibatkan Federal Reserve (Fed), Swiss National Bank (SNB), Bank of England (BOE) dan juga European Central Bank (ECB) pada Khamis nanti.
US dolar gagal memberikan arah pergerakan yang jelas pada dagangan Isnin semalam apabila pada mulanya melemah di sesi Eropah sebelum kukuh semula di sesi New York.

Jika diperhatikan pergerakan pada carta pasangan mata wang EUR/USD, harga masih bergerak dalam zon mendatar seperti pada penghujung minggu lalu.
Berlegar di atas zon 1.05000 di awal sesi Asia, harga kemudiannya memaparkan kenaikan sekitar 70 pips sebelum susut semula menuju 1.05000.
Penurunan harga tersebut kembali membuatkan harga bergerak di bawah paras halangan Moving Average 50 (MA50) pada rangka masa 1 jam di carta EUR/USD yang sebelumnya telah ditembusi.
 Bersambung pada dagangan di awal sesi Asia pagi ini (Selasa), terdapat kenaikan yang lemah dipamerkan untuk melihat harga menguji halangan MA50.
Untuk jangkaan kenaikan harga, masih lagi zon rintangan pada 1.0600 akan menjadi tumpuan yang masih lagi belum berjaya ditembusi sejak minggu lalu.
Jika berjaya tembusi pada minggu ini, harga bakal mencatatkan paras ketinggian terbaru 6 bulan dengan sasaran seterusnya untuk menuju sekitar 1.07000.
Namun jika penurunan pula yang berlaku, paras sokongan pada 1.05000 dahulu akan diuji sebelum memberikan isyarat untuk pergerakan trend bearish.
Penurunan lanjut yang diteruskan bakal mendorong harga untuk susut ke sekitar 1.04000 sebelum sasaran lebih rendah adalah ke zon 1.03000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Seiring Kejatuhan Hasil Bon AS, US Dolar Terus Tergelincir

Dolar Amerika terus didagangkan rendah berbanding pesaing utamanya, gagal memanfaatkan bacaan data pembuatan Amerika Syarikat hasil tinjauan ISM yang lebih baik daripada dijangkakan.
Walaupun mencatat penurunan pada bulan Julai, sektor pembuatan AS meningkat 52.8 melebihi jangkaan untuk peningkatan hanya 52.3 daripada 53.0 yang dicatatkan bulan sebelumnya.
Kejatuhan ketara dalam harga memberi petanda tekanan inflasi semakin mereda, tetapi penurunan dalam pesanan baru menambahkan kebimbangan terhadao risiko kemelesetan yang meningkat.
Hasil perbendaharaan AS 10 tahun pula terus merosot lebih rendah berada pada 2.53% ketika sesi Asia hari ini, mempengaruhi US dolar untuk kekal melemah.
 Susulan kelemahan hasil bon, mata wang yen mengambil kesempatan untuk meningkat dengan menyentuh paras tertinggi terbaharu sejak pertengahan Jun berbanding greenback.
Beralih kepada kebanyakan mata wang utama, euro masih mengekalkan keuntungan susulan kelemahan US dolar.
Sementara dagangan pound terus disokong oleh jangkaan bahawa Bank of England (BOE) akan melaksankan kenaikan kadar 50 mata asas dalam mesyuarat polisi pada Khamis.
Sebelum itu, pelabur akan memberi tumpuan terlebih dahulu kepada mesyuarat polisi Reserve Bank of Australia (RBA) yang dijangkakan meningkatkan kadar faedah setengah mata asas pada hari ini.
Dolar Aussie sedikit merosot selepas meningkat tinggi menjelang keputusan dasar RBA, dolar New Zealand pula kekal dengan keuntungan pada paras ketinggian satu bulan berbanding USD.


NZD/JPY Pasangan Matawang Terbaik Dagangan Minggu Ini?

Matawang dolar New Zealand didagangkan antara paling lemah dalam pasaran untuk minggu ini. Ini adalah berikutan data inflasi New Zealand pada Rabu lalu yang kekal lemah diparas 0.1% untuk bulan Mac meleset daripada jangkaan 0.3% oleh pasaran.
Bacaan inflasi yang lemah untuk suku tahun pertama untuk New Zealand bakal memberikan kesan negatif terhadap keputusan penetapan kadar oleh bank pusat. Para pelabur telah memasuki posisi awal jualan terhadap dagangan dolar NZD membuatkan penurunan matawang tersebut sehingga penghujung dagangan minggu ini.
Dipadankan bersama matawang safe-haven Yen, NZD/JPY dilihat sebagai pasangan terbaik untuk dagangan minggu ini oleh para penganalisis dalam pasaran.
Selain faktor sentimen pasaran yang kembali berisiko ekoran kebimbangan terhadap ekonomi zon Eropah pada data yang dikeluarkan semalam, data inflasi di Jepun juga turut menyumbang pada pengukuhan dagangan semasa buat Yen.
Dagangan NZD/JPY pada Rabu telah menjunam sehingga sekitar 120 pips pada awal sesi pasaran Asia bermula sehingga mencecah ke paras support 74.700. Namun harga kembali membuat kenaikan semula ke paras support MagicS1 pada indicator Moshed Magic Line.
Dagangan semalam turut mencatatkan penurunan harga dari paras Magic Pivot dan sekali lagi menguji paras support 74.700 pada catatan terendah dagangan harian semalam.
Pergerakan harga yang bersambung pada sesi Asia hari ini pula dilihat masih bergerak perlahan dan mendatar di bawah paras Magic Pivot 74.954 hari ini.
 Jika harga terus turun lebih rendah dan berjaya breakout paras support 74.700, jangkaan penurunan harga boleh mencecah sehingga ke paras sekitar support 73.784 (MagicS3) pada indicator Moshed Magic Line hari ini dengan sekitar 100 pips penurunan harga.
Namun, jika harga kembali membuat kenaikan dan bergerak lebih tinggi dari paras Magic Pivot hari ini, paras resistance pada 75.100 akan diuji harga sebelum harga menuju pula ke zon SBR (support become resistance) pada 75.700 untuk harga menguji paras tersebut.
Kenaikan lebih tinggi harga seterusnya akan menguji resistance 75.962 (MagicR3) yang juga merupakan paras ketinggian yang dicapai harga pada permulaan dagangan minggu ini.
Lihat gambar chart pasangan matawang NZD/JPY di bawah untuk rujukan teknikal analisis anda. Perhatikan paras penting yang digariskan pada indicator Moshed Magic Line yang menjadi paras tumpuan harga semasa.

Paras support: 74.510, 74.228, 73.784.
Paras resistance: 75.236, 75.680, 75.962.


US Dolar Kekal Susut -Pemotongan Lanjutan Kadar Faedah Terus Menjadi Persoalan!

US dolar kekal didagangkan lemah berbanding matawang utama yang lain pada hari Khamis selepas berikutan keputusan Rizab Persekutuan AS (Fed) yang menurunkan kadar faedah telah memberi manfaat kepada kebanyakan matawang utama selain dolar Kanada.
The Fed telah mengambil keputusan untuk menurunkan kadar faedah sebanyak 25 mata asas kepada julat sasaran antara 1.50% dan 1.75%, seperti yang dijangkakan. Langkah pelonggaran yang diambil ini adalah untuk membantu mengekalkan ekonomi AS dalam menghadapi perkembangan global dan menyediakan beberapa jaminan terhadap risiko yang berterusan.
Indeks US dolar yang mengukur dolar greenback berbanding enam matawang utama didagangkan susut sebanyak 0.36% pada paras 97.093 setakat jam 11.35 p.m. Manakala matawang safe haven yen didagangkan kukuh berbanding US dolar.
 Pada hari ini telah terdapat laporan yang menyatakan bahawa para pegawai China ragu-ragu dalam untuk mencapai perjanjian perdagangan jangka panjang dengan AS. China juga dalam masa yang sama dikatakan tidak mahu berkompromi dengan perubahan struktur yang besar.
Walaubagaimanapun berita terkini mengenai hubungan perdagangan AS-China sedikit positif apabila Trump telah mengeluarkan kenyataan pada hari ini bahawa Amerika dan China akan mengumumkan lokasi rundingan baru dalam masa terdekat, dimana beliau dan Presiden China, Xi Jingping akan menandatangani perjanjian perdagangan “fasa pertama”.
Disisi lain, matawang pound terus mencatat pengukuhan berbanding US dolar dengan pengukuhan kepada paras 1.2943 apabila PM UK Boris Johnson telah mendapatkan kelulusan untuk mengadakan pilihan raya pada 12 Disember selepas EU membenarkan penangguhan buat kali ketiga kepada Brexit.
Tumpuan pasaran kini pada prospek ekonomi menjelang laporan pekerjaan NFP pada Jumaat ini.


Sentimen Terkini Pasaran Forex Pada Sesi Dagangan Asia

Matawang US dolar menyusut pada hari Isnin, berikutan peningkatan hasil bon US telah mula pudar sehingga jangkaan pelabur bahawa Fed akan meningkatkan kadar faedah dalam jangka masa terdekat juga terbatas.
Indeks US dolar berbanding matawang utama sedikit berubah dengan mencatat penyusutan sebanyak 0.17% kepada 92.28.
Indeks US dolar tersebut mengukuh ke paras tertinggi 4 1/2 bulan pada hari Rabu, berikutan peningkatan hasil bon US.
 Namun ia, mula memudar selepas data harga pengguna US pada bulan April sedikit tertahan.
Matawang euro mengukuh sebanyak 0.18% kepada 1.1962. Namun matawang ini dijangka akan berhadapan dengan tekanan politik sehingga menyebabkan pengukuhannya terbatas.
Menurut Masfumi, penganalisis, matawang euro mula mengukuh kerana didorong oleh penyusutan US dolar yang sementara. Dalam masa yang sama, terdapat ketidakpastian terhadap politik Itali yang menyebabkan kelemahan dalam pasaran bon Itali.
Matawang yen juga menunjukkan pengukuhan apabila US dolar menyusut sebanyak 0.15% berbanding yen kepada 109.23 setakat jam 9.50 a.m.


Euro Layu Selepas ECB ‘Hike Rate’, EUR/USD Susut Semula Bawah Paras Pariti $1.0000

Menjadi tumpuan pada pembukaan awal sesi New York malam tadi, mesyuarat polisi bank pusat Eropah (ECB) menepati jangkaan untuk meningkatkan kadar faedah sebanyak 75 mata asas kepada 2.00%, paras tertinggi sejak 2009.
Namun apa yang mengejutkan pasaran adalah kesan terhadap pergerakan mata wang apabila Euro gagal untuk mengukuh selepas keputusan kenaikan kadar faedah tersebut.
Ini adalah disebabkan tumpuan terhadap kenyataan susulan oleh Presiden ECB, Christine Lagarde yang bernada kurang hawkish berbanding sebelum ini apabila kebimbangan terarah kepada pertumbuhan ekonomi yang perlahan.
Aktiviti ekonomi dinilai perlahan pada suku ketiga dan dijangka pertumbuhan perlahan akan berterusan sehingga ke tahun hadapan.
Sementara US dolar pula kemudiannya mula paparkan pengukuhan susulan terbitan data pertumbuhan ekonomi Amerika Syarikat (AS) untuk suku ketiga yang kukuh.
Situasi ini kembali menguatkan jangkaan untuk Federal Reserve (Fed) meneruskan pengetatan dasar yang agresif untuk baki mesyuarat polisi sehingga ke penghujung 2022.

Carta harga pasangan mata wang EUR/USD mula memaparkan isyarat perubahan arah menurun semula selepas corak bullish berterusan sehingga Rabu.
 Penurunan harian pada Khamis semalam dicatatkan sekitar 130 pips untuk didagangkan di bawah paras pariti 1.0000 semula.
Pergerakan perlahan harga bersambung di sesi Asia pagi ini (Jumaat) di bawah paras 1.0000 turut dilihat telah jatuh di bawah paras halangan Moving Average 50 (MA50) yang menjadi petunjuk perubahan trend bearish.
Sekiranya harga menyambung penurunan lebih rendah, zon 0.99000 dilihat akan menjadi tumpuan awal diuji sebelum harga melanjutkan penurunan ke sekitar 0.98000.
Namun, jika harga berjaya melonjak di atas zon pariti 1.0000 dan meneruskan semula corak kenaikan sebelum ini, rintangan pada 1.01000 sekali lagi akan menjadi sasaran harga.
Melepasi rintangan tersebut akan mencatatkan paras tertinggi terbaru 6 minggu dan berpotensi mencapai ke sekitar 1.02000.
Lihat gambar carta harga EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Varian Omicron Bukan Lagi Tumpuan Utama? Ini Perkara Yang Perlu Diketahui!

Pada hari ini pasaran menunjukkan tingkah langkah yang cenderung memilih untuk mengambil pegangan yang berisiko pada hari ini dengan harapan varian Omicron Covid-19 akan memberi kurang impak terhadap ekonomi dan rangsangan monetari di China. Matawang Australia kembali menunjukkan pemulihan dan mata wang euro susut ke paras rendah 2021.
Pasaran saham global dan harga minyak menunjukkan pengukuhan yang baik mendorong para pedagang untuk melepaskan mata wang safe-haven dan bond berikutan pasaran menzahirkan keyakinan berkenaan yang menyatakan laporan bahawa varian Omicron hanya menunjukkan gejala yang ringan.
Pada hari Ahad, pegawai tertinggi kesihatan A.S., Anthony Fauci menyatakan bahawa setakat ini tiada gejala yang membahayakan. Disisi yang berbeza, perkembangan di China, menyumbang kepada nada berisiko, berikutan Bank Rakyat China (PBOC) berkata ia akan menurunkan jumlah tunai yang mesti disimpan oleh bank dalam rizab. Ini merupakan langkah kedua yang dapat ditafsrikan seabgai salah satu cara untuk merangsang ekonomi.
PBOC juga mengurangkan kadar kemudahan pinjaman semula sebanyak 25 mata asas untuk menyokong sektor luar bandar dan firma kecil.
 Matawang euro susut 0.3% pada $1.1255 setalah bergelut untuk pulih sejak mencecah paras terendah 2021 pada bulan lepas berikutan terjejas leh jangkaan bahawa Rizab Persekutuan A.S. akan mengetatkan dasar lebih cepat daripada Bank Pusat Eropah yang dovish.
Sentimen pelabur Jerman merosot pada Disember apabila gelombang keempat jangkitan COVID-19 dan kesesakan bekalan berterusan dalam pembuatan mengeruhkan prospek pertumbuhan ekonomi terbesar Eropah itu.
Dolar New Zealand pula didagangkan lebih tinggi, naik 0.2% kepada $0.6769 dan pound British stabil pada paras dagangan $1.32495. Dolar Australia, yang dilihat sebagai proksi untuk selera risiko pasaran, kukuh 0.8% kepada paras dagangan $0.7105.
Dalam mesyuarat, Reserve Bank of Australia tidak membuat sebarang perubahan dasar namun menekankan bahawa Omicron berkemungkinan tidak akan menjejaskan pemulihan ekonomi negara. Penganalisis berkata spekulasi pasaran mengenai pengurangan pembelian bon bank pusat yang lebih cepat juga menyokong mata wang itu.
Tumpuan pasaran kini tumpu pada tindak tanduk the Fed dan bank pusat negara ekonomi utama.


Teliti Sentimen Matawang Utama Setakat Sesi Pasaran Eropah

Sebelum pasaran memberi tumpuan terhadap laporan pekerjaan NFP Amerika Syarikat pada malam ini, teliti dahulu sentimen matawang utama setakat sesi Eropah petang ini.
Bermula pada sesi Asia, data jualan runcit di Australia dikeluarkan dengan bacaan untuk bulan Jun menunjukkan kenaikan kepada 0.4% mengatasi jangkaan pasaran 0.3% berbanding bacaan terdahulu di paras 0.1%.
Namun begitu, dagangan dolar Australia gagal untuk mengukuh ekoran sentimen pasaran yang berisiko setelah Presiden Amerika Syarikat mengumumkan tarif tambahan bakal dikenakan ke atas baki barangan import China yang bernilai $300 bilion dolar.
Dolar Kanada dipengaruhi oleh pasaran minyak yang merosot selepas isu tarif Trump berlegar dalam pasaran namun, pergerakan harga pada Loonie agak terhad. Tumpuan akan terarah pula data imbangan dagangan Kanada yang akan diterbitkan bersama laporan data pekerjaan NFP pada jam 8.30 malam nanti.
 Matawang Yen antara yang paling mengukuh dalam pasaran untuk dagangan penghujung minggu disokong oleh sentimen pasaran yang kembali berisiko. Yen mendominasi pergerakan harga berbanding carta pasangan matawang utama yang lain ekoran tarikan pelabur terhadap aset safe-haven.
Euro sebagai matawang anti-USD kembali mencatatkan kenaikan setelah mencecah ke paras terendah 2 tahun dan meneruskan kenaikan sehingga sesi pasaran Eropah hari ini.
Sementara dagangan Pound Sterling pula masih berisiko selepas keputusan mesyuarat bank pusat England bersifat dovish susulan kadar faedah terus dikekalkan. Bank pusat dilaporkan menurunkan unjuran pertumbuhan di samping risiko Brexit masih menjadi faktor yang mempengaruhi keputusan mesyuarat.
Dagangan dolar Amerika Syarikat kembali didagangkan lemah selepas Donald Trump mengumumkan tarif terbaru akan dikenakan ke atas China. Beliau sebelum ini juga nyata kecewa terhadap keputusan mesyuarat FOMC yang kembali mengukuhkan dagangan USD dalam pasaran.
USD bakal dipengaruhi oleh laporan pekerjaan NFP pada malam ini pula dengan pasaran menjangkakan pertambahan pekerjaan untuk bulan Julai adalah lemah. Bacaan laporan yang merosot akan mengekalkan momentum penurunan harga oleh USD untuk menutup tirai dagangan pada minggu ini.


EUR/USD Akhirnya Terjun Bawah Zon $1.0500, Rekod Harga Terendah 5 Tahun

Sentimen pasaran yang berisiko telah mendorong peningkatan permintaan terhadap mata wang safe-haven menuju penghujung minggu.
US dolar bersama Yen dan Swiss franc menonjol pada dagangan Khamis semalam dalam suasana penjualan panik dalam pasaran saham dan kripto dengan spekulasi pengetatan dasar besar-besaran oleh bank-bank pusat utama.
Federal Reserve (Fed) dilihat berada beberapa langkah di hadapan bank pusat lain selepas menaikkan kadar faedah dengan agresif kepada 50 mata asas pada mesyuarat FOMC lalu, dan dijangka akan melakukan perkara yang sama untuk beberapa mesyuarat seterusnya.
Berbanding Euro, US dolar telah berjaya mengukuh ke paras tertinggi 5 tahun sementara mata wang Eropah itu pula terus bergelut dengan beberapa faktor yang memberi tekanan.
Namun situasi boleh berubah sekiranya pelabur mula menyerap jangkaan untuk petunjuk bagi kenaikan kadar faedah yang bakal dimulakan oleh European Central Bank (ECB).

Pada carta harga pasangan EUR/USD, harga telah memaparkan penurunan lebih agresif semalam selepas berjaya menembusi zon support 1.0500.
 Zon support tersebut telah menyokong harga sejak penghujung April lalu, namun gagal untuk membendung penurunan lebih rendah harga semalam untuk catatkan paras terendah terbaru 5 tahun.
Harga telah susut sehingga ke bawah zon tumpuan 1.04000 iaitu zon support harga pada dagangan Disember 2016 lalu. Penurunan terendah mencecah sekitar 1.03550 di sesi New York.
Dan jika penurunan masih diteruskan pada penutupan dagangan minggu ini, harga dilihat akan merekod paras terendah terbaru harga untuk tempoh 20 tahun, iaitu sejak tahun 2002.
Sekiranya kenaikan harga berlaku pula, rintangan dilihat pada zon 1.0500 iaitu zon SBR (support become resistance) terbaru bakal diuji.
Melepasi paras tersebut akan memberi isyarat untuk kenaikan harga yang lebih tinggi menuju zon rintangan seterusnya sekitar 1.0600.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Terkini Pasaran Forex Setakat Pada Petang Ini

Matawang Euro membuat kenaikan pada Isnin selepas kos pinjaman di Itali membuat penurunan daripada lonjakan sebelum ini. Hal ini sekaligus menenangkan pasaran. Agensi penarafan Moody’s telah menurunkan penarafan kredit kerajaan Itali pada Jumaat, namun mengejutkan kerana jangkaan ekonomi dikekalkan di paras stabil.
Walaupun dengan kenaikan matawang Euro, penganalisis mengatakan ia masih akan terkesan oleh perkembangan di Itali, dengan banyak ketidaktentuan pada hari-hari mendatang.
Jelas ketika ini matawang Euro yang melonjak pada awal sesi Eropah, kini membuat penurunan semula dan memadam keseluruhan kenaikan awal tadi.
 Indeks US dollar yang mengukur kekuatan matawang greenback berbanding enam matawang yang lain membuat kenaikan 0.03% setakat pada pukul 5.53 petang
Major pair seperti EUR/USD setakat ini membuat penurunan 0.08%, di mana GBP/USD didagang merosot 0.40%. USD/JPY pula naik 0.28%, dengan USD/CAD didagang 0.13% lebih rendah. USD/CHF pula didagang meningkat 0.18%. Pair AUD/USD dan NZD/USD masing-masing mencatat penurunan 0.21 dan 0.23% setakat ini.
Pasaran ekuiti ketika ini dalam keadaan baik dengan harapan kepada pemotongan cukai di China tahun hadapan. Hal ini dijangka akan menambah 1% pertumbuhan ekonomi kedua terbesar itu dan ia pada Isnin telah memangkin kenaikan pasaran saham di Asia sehingga Eropah.
Dalam masa yang sama perkembangan positif di China juga telah mengurangkan kebimbangan geopolitik antara Arab Saudi dan negara barat berhubung pembunuhan Jamal Khashoggi serta ketidaktentuan Brexit.


Adakah Minit Mesyuarat FOMC Akan Menguatkan Lagi Penguasaan USD?

Menuju pembukaan sesi New York, pelabur kekal mengukuhkan pegangan terhadap mata wang gergasi US dolar dengan tumpuan utama pasaran difokuskan kepada penerbitan laporan minit mesyuarat FOMC pada awal pagi nanti.
Susulan kejatuhan mendadak pasaran mata wang pada Selasa, pasaran terus mengelak daripada mengambil risiko yang menyaksikan dagangan mata wang utama kekal lemah di paras terendah.
Laporan mengenai China melancarkan satu lagi ujian besar-besaran di Shanghai dan bandar Xi yang melaksanakan langkah kawalan sementara selama tujuh hari, turut dilihat mempengaruhi sentimen.
 Mata wang euro terus merosot ke paras terendah terbaharu sejak Disember 2002, ditekan oleh prospek menyuramkan terhadap ekonomi Eropah ekoran krisis tenaga yang semakin meningkat.
Pound pula melemah ke paras terendah lebih dua tahun ketika Perdana Menteri Boris Johnson bergelut mempertahankan pimpinannya di UK selepas lebih banyak ahli kabinetnya meletakkan jawatan susulan pengunduran Menteri Kewangan Rishi Sunak dan Setiausaha Kesihatan Sajid Javid.
Minit mesyuarat FOMC akan menjadi tumpuan pasaran pada hari ini bagi mendapatkan petunjuk selanjutnya mengenai tindakan yang bakal diambil Federal Reserve (Fed) selepas menaikkan kadar sebanyak 75 mata asas pada bulan Jun.
Selain itu, pengeluaran data PMI perkhidmatan ISM juga akan diteliti untuk dijadikan panduan menjelang terbitan laporan pekerjaan NFP Amerika Syarikat pada Jumaat.


EUR/USD Tampilkan Corak Penurunan Yang Lemah Pada Dagangan Awal Minggu

Pergerakan pasaran yang perlahan pada sesi Asia kemudiannya telah mempamerkan pergerakan harga lebih aktif pada awal sesi pasaran Eropah bermula.
Matawang US dolar dilihat kembali menyambung pengukuhan pada dagangan minggu lalu dengan matawang Eropah diniagakan lemah.
Pergerakan US dolar pada minggu ini akan dipacu oleh faktor pengumuman pembukaan semula ekonomi Amerika Syarikat yang merangkumi 3 fasa oleh Presiden Donald Trump. Dengan kadar kes jangkitan virus dan kematian yang masih tinggi di Amerika buatkan pelabur dalam keadaan berwaspada.
Sementara, Euro terus catat penurunan pada pembukaan sesi Eropah dengan data indeks harga pengeluar Jerman untuk bulan Mac diterbitkan lemah dan lebih rendah berbanding jangkaan penurunan oleh pasaran.
Euro bakal berdepan risiko penurunan lebih lanjut pada Khamis dengan data PMI pembuatan dan perkhidmatan yang kesemuanya diramalkan menurun termasuk di Perancis dan juga Jerman.
Pada dagangan bagi carta pasangan matawang EUR/USD, harga mula tampilkan kecenderungan untuk meneruskan penurunan namun momentum masih dilihat lemah pada awal sesi Eropah.
 Dengan pengukuhan US dolar menjelang sesi New York malam nanti, harga dijangka akan turun menuju zon support sekitar 1.0815 yang diuji pada penghujung dagangan minggu lalu.
Penurunan lebih rendah dilihat akan menuju pula paras support bulanan pada 1.0770 di mana harga gagal tembusi paras tersebut selepas beberapa kali diuji.
Namun jika harga kembali membuat kenaikan dan melepasi paras halangan Moving Average 50 (MA50) pada rangka masa 1 jam pergerakan harga di carta EUR/USD, kenaikan dilihat akan kembali menuju zon SBR (support become resistance) di paras 1.0920.
Kenaikan lebih tinggi akan menguji pula paras ketinggian yang dicapai minggu lalu sekitar 1.0990.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dahsyat! Penangan Perang Rusia-Ukraine, GBP/USD Junam Hampir 300 Pips Ke Dasar

Seluruh dunia mengecam tindakan Rusia menceroboh Ukraine setelah bertindak melancarkan operasi ketenteraan sejak semalam.
UK antara yang lantang menentang tindakan agresif Rusia dan menyatakan akan membantu menyediakan senjata pertahan kepada Ukraine menurut Perdana Menteri Boris Johnson.
UK juga bersetuju untuk bekerjasama dalam meningkatkan sekatan ekonomi terhadap Rusia bersama negara-negara ekonomi utama lain termasuk Amerika Syarikat (AS), Eropah, Japan dan ramai lagi.
Mata wang semalam antara yang ketara terkesan dengan mengalami penyusutan sehingga 270 pips berbanding US dolar pada carta harga pasangan GBP/USD.
Memberi kejutan kepada pelabur apabila harga menjunam lebih rendah melepasi paras sokongan jangkaan iaitu pada 1.34000.
Malah harga turut susut lebih rendah di bawah paras 1.33000 dan akhirnya mencecah hingga paras sekitar 1.32730 pada sesi New York semalam.
Kemudiannya pelabur dikejutkan pula dengan pantulan harga sehingga menuju penghujung sesi New York dengan kenaikan lebih 100 pips ke paras 1.34000 yang menjadi rintangan buat harga.
 Kenaikan harga bersambung pada sesi Asia pagi ini (Jumaat) ke paras sekitar 1.34200 setakat jam 12 tengahari waktu tempatan.
Kenaikan lebih tinggi dilihat boleh menuju semula ke paras tumpuan sebelum ini paras 1.35000 oada zon SBR (support become resistance).
Paras halangan Moving Average 50 (MA50) pada rangka masa 1 jam juga akan diuji untuk isyarat pergerakan harga selanjutnya.
Namun jika situasi krisis peperangan kembali tegang dan US dolar mengukuh semula, harga bakal ditekan rendah kembali untuk menguji paras terendah harga yang dicecah semalam.
Penurunan lebih rendah dijangkakan untuk menuju sehingga zon support pada 1.32000 sekaligus mencatatkan paras terendah terbaru 9 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menjelang Data Tumpuan, GBP/USD Melonjak 200 Pips!

Pergerakan harga pada carta pasangan mata wang GBP/USD telah pamerkan lonjakan di awal minggu sehingga hampir 200 pips!
Mata wang Pound antara yang menjadi tumpuan pada minggu ini menjelang laporan data pekerjaan dan data inflasi UK yang akan diberi perhatian oleh bank pusat dalam menetapkan polisi.
Harga telah melonjak dari zon RBS (resistance become support) 1.3800-1.38300 sehingga hampir ke paras rintangan 1.40000 pada sesi New York semalam.
Kenaikan tersebut juga telah mengatasi paras ketinggian 2 minggu yang lalu pada 1.39200 dan berkemungkinan akan menjadi paras sokongan terbaru jika harga membuat penurunan semula.
Pound telah memanfaatkan kesempatan dengan situasi penyusutan US dolar yang berterusan di awal minggu ini.

 Dagangan yang bersambung di sesi Asia pada Selasa, kenaikan diteruskan melepasi paras rintangan 1.4000 dengan kadar pergerakan yang dilihat perlahan.
Pelabur mungkin berwaspada menjelang laporan data pekerjaan UK untuk bulan Mac yang akan diterbitkan pada awal sesi Eropah.
Kenaikan harga yang diteruskan bakal mensasarkan paras ketinggian pada 1.41000 pula sekiranya Pound berjaya mengekalkan pengukuhan.
Sebaliknya jika harga membuat penurunan semula, paras 1.39200 akan diuji terlebih dahulu sebelum penurunan lebih rendah akan menuju kembali zon RBS 1.38000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sekejap Turun Sekejap Naik, Ke Mana Arah Tuju USD?

Pasaran masih menantikan petunjuk jelas dalam pasaran
Data ekonomi UK jadi tumpuan pada sesi Eropah
US dolar dapat manfaat daripada hasil bon AS yang lebih tinggi

Sesi Asia menyaksikan dagangan mata wang sedikit berubah ketika pasaran menuju ke penghujung minggu.
Indeks dolar yang mengukur kekuatan dolar greenback berbanding sekumpulan mata wang utama diniagakan pada sekitar harga 103.30 pada awal sesi Asia.
Raja mata wang itu dilihat mengetepikan data tuntutan pengangguran Amerika Syarikat yang mengecewakan, sebaliknya memanfaatkan sokongan daripada hasil bon AS 10 tahun yang lebih kukuh di paras tertinggi 5 minggu.
Tuntutan pengangguran AS yang dikeluarkan pada sesi New York sebelum ini, tanpa dijangka meningkat lebih tinggi daripada dijangkakan pada minggu lalu.
 Mata wang pound pula menokok tinggi pada sesi Eropah sebelum kembali mengurangkan keuntungannya pada sesi Asia hari ini.
Beberapa penggubal dasar Bank of England (BOE) telah memberi keterangan di hadapan Jawatankuasa Pilihan Perbendaharaan UK, di mana Gabenor Andrew Bailey, Ketua Ekonomi Huw Pill dan penggubal dasar Jonathan Haskel menjangkakan inflasi akan turun dengan cepat tahun ini.
Tumpuan kini disasarkan kepada penerbitan data keluaran dalam negara kasar (KDNK) UK untuk bulan Disember dan suku keempat 2022.
Euro pula kekal berlegar pada sekitar harga yang sama, gagal memberi reaksi ketara daripada data inflasi Jerman yang tanpa dijangka meningkat lebih rendah daripada jangkaan pada Januari.
Dalam pada itu, dagangan yen berdepan ketidakpastian menjelang pengumuman pengganti Gabenor Bank of Japan (BOJ) Haruhiko Kuroda pada minggu depan.
Di sisi lain, dolar Aussie dan kiwi kembali merosot daripada keuntungan yang diraih pada Khamis.


Analisis Teknikal USD/CAD – Timeframe H1 – 3/10/2018

Pergerakan harga pada chart USD/CAD semalam dilihat agak mendatar dan bergerak di sekitar paras Magic Pivot semalam dan juga paras 1.28150. Pergerakan mendatar ini berikutan faktor kedua-dua matawang USD dan CAD yang masing-masing positif di mana Gabenor FED, Jerome Powell optimis berkenaan pengangguran dan inflasi di AS, serta termeterainya perjanjian NAFTA di antara AS-Kanada-Mexico yang kini dikenali sebagai USMCA.
Pada sesi pasaran Asia hari ini, harga masih bergerak perlahan dan mendatar di sekitar paras Magic Pivot 1.2820 sehingga ke sesi pasaran Eropah. Jika USD lebih mengukuh berbanding CAD selepas ini, jangkaan harga akan melonjak semula ke paras yang lebih tinggi dan dilihat paras resistance 1.2841 (MagicR1) adalah paras awal yang akan dituju harga. Kemudian, harga akan meneruskan lagi kenaikan menuju ke paras resistance 1.2862 (MagicR2) dan boleh mencapai kenaikan harga sehingga ke paras resistance 1.2883 (MagicR3) jika USD mengekalkan momentum pengukuhan yang dibuat.
 Sebaliknya, jika CAD terus mendominasi harga mengatasi USD, harga bakal ditekan ke paras lebih rendah dan paras awal yang dilihat akan dituju harga adalah pada paras support 1.2799 (MagicS1). Seterusnya, harga berkemungkinan akan turun lebih rendah dan membuat Lower Low yang baru dan paras yang dilihat berpotensi untuk dicecah harga berada pada paras support 1.2778 (MagicS2) atau ke paras support yang lebih rendah iaitu pada paras 1.2757 (MagicS3).
Terus ikuti perkembangan rundingan USMCA yang telah dicapai antara AS, Mexico dan Kanada yang sebelum ini dikenali sebagai NAFTA bagi memantau pergerakan harga pada chart USD/CAD ini. Dan lihat paras-paras penting pada chart USD/CAD dengan menggunakan indicator Moshed Magic Line sebagai tambahan untuk analisis teknikal anda.

Paras support: 1.2799, 1.2778, 1.2757.
Paras resistance: 1.2841, 1.2862, 1.2883.


Inflasi AS Turun Lagi, USD Menangis Tak Berlagu!

US dolar menjunam lebih rendah selepas sekali lagi dikejutkan dengan bacaan data inflasi Amerika Syarikat yang terus menunjukkan pengurangan pada bulan November.
Ini sekali gus mengukuhkan jangkaan bahawa Federal Reserve (Fed) akan memperlahankan kadar kenaikan dalam kadar faedahnya pada mesyuarat polisi FOMC yang berlangsung awal pagi Khamis nanti.
Mengejutkan pasaran secara meluas, indeks harga pengguna (CPI) tahunan AS meningkat 7.1% pada November iaitu lebih rendah daripada dijangkakan untuk peningkatan 7.3%.
Bacaan yang dicatatkan itu juga menunjukkan penurunan daripada bacaan bulan Oktober pada 7.7%, menandakan kemerosotan untuk 5 bulan berturut-turut dari puncak tertingginya yang direkodkan pada Jun, 9.1%.
 Dolar greenback terjun ke paras terendah enam bulan berbanding mata wang euro dan pound susulan terbitan data tersebut, menyaksikan masing-masing naik pada sekitar harga 1.0673 dan 1.2443.
Pelabur kini mengalihkan tumpuan kepada keluaran data inflasi UK pada sesi Eropah bagi menentukan hala tuju seterusnya mata wang pound dan keputusan mesyuarat polisi Bank of England (BOE) pada Khamis.
Sementara itu, dolar Aussie pula melonjak ke paras ketinggian 3 bulan dan dolar New Zealand tertinggi 6 bulan berbanding greenback yang lebih lemah.
Seterusnya, hari Khamis bakal menjadi sesi dagangan yang sibuk buat pelabur dengan mesyuarat polisi dari 4 bank pusat iaitu Fed, BOE, Swiss National Bank (SNB) dan European Central Bank (ECB).


Adakah OPEC Bakal Melanjutkan Perjanjian?

Harga minyak mentah mencatatkan kenaikan sederhana dalam sesi Asia pada hari Selasa menjelang pengumuman laporan anggaran industri mingguan stok simpanan minyak mentah dan produk tapisan di AS.
Dagangan crude futures di New York Merchantile Exchange bagi penghantaran Jun meningkat sebanyak 0.47 peratus kepada $46.65 setong, sementara minyak Brent di Intercontinental Exchange meningkat sehingga 0.26 peratus kepada $49.55 setong.
Institut Petroleum Amerika (API) akan mengeluarkan laporan mengenai stok minyak mentah dan produk tapisan pada hari Selasa bagi setiap minggu. Angka tersebut akan diikuti dengan data rasmi daripada Pentadbiran Maklumat Tenaga AS pada Rabu.
Buat masa ini, penganalisis bekalan minyak mentah dijangka akan menjunam sebanyak 1.8 juta tong manakala produk tapisan menyusut sebanyak 950,000 tong.
 Semalam, niaga minyak mentah ditutup lebih tinggi pada Isnin selepas Russia dan Arab Saudi menyatakan sokongan untuk melanjutkan perjanjian pemotongan bekalan bagi menangani masalah lebihan bekalan.
Harga minyak mentah kembali melantun daripada tahap yang agak rendah apabila Menteri Tenaga daripada Russia dan Arab Saudi akan menimbangkan tempoh pemotongan bekalan sehingga tahun 2018.
Menurut Alexander Novak iaitu Menteri Tenaga Russia, lanjutan perjanjian bekalan dalam tempoh yang lebih panjang mampu untuk mempercepatkan pengimbangan semula pasaran. OPEC dijangka akan membuat keputusan pada 25 Mei sama ada ingin melanjutkan perjanjian ini atau tidak.
Sejak November tahun lepas, Pertubuhan ini telah mencapai kata sepakat untuk mengurangkan sejumlah 1.8 juta tong minyak mentah sehari bermula Januari hingga Jun tahun ini.

Apakah Punca Disebalik Kelemahan Matawang AUD dalam dagangan Sesi Asia Pagi Ini?


Perubahan Drastik Hubungan Perdagangan Oleh Trump Menambah Luka Buat US Dollar

US Dollar menjadi semakin lemah ke paras terendah dalam tempoh dua bulan berikutan kebimbangan terhadap perubahan drastik terhadap perdagangan global oleh Presiden Donald Trump. Kebanyakan pelabur bertambah runsing mengenai prospek hala tuju import dan eksport.
US Dollar Index, yang mengukur kekuatan US Dollar berbanding sekumpulan matawang yang lain dinilai merosot sebanyak 0.81 peratus kepada 99.95, kali pertama menjunam ke bawah nilai 100 sejak pertengahan November lalu.
USD/JPY meningkat sedikit sebanyak 0.10 peratus, manakala AUD/USD merosot sebanyak 0.03 peratus.
AUD/USD, 30 minit
USD/JPY, 30 minit
 Menurut Ketua Penganalisis Pasaran di ThinkMarkets, Naeem Aslam, dalam satu nota pada Selasa, kebanyakan pelabur bimbang terhadap dasar perlindungan yang dibawakan oleh Trump. Dalam masa yang sama, mereka mengharapkan polisi cukai beliau boleh menyelamatkan keadaan.
Semalam, US Dollar menjunam pada Isnin berikutan perubahan mendadak yang dilaksanakan oleh Trump terhadap aktiviti perdagangan termasuk kenaikan cukai sempadan yang berpotensi dikenakan tarif import.
Trump sebelum ini dikatakan akan mengenakan cukai sempadan ke atas syarikat yang mengimport produk ke Amerika Syarikat dan mengumumkan bahawa Amerika Syarikat menarik diri dari perjanjian TPP.
Kemudian, Trump dijadual akan memulakan rundingan dengan Mexico dan Kanada pada Ahad mengenai Perjanjian Perdagangan Bebas Amerika Utara (NAFTA).
Pasaran kekal dalam sentimen negatif gara-gara ketidaktentuan dasar Trump yang akan dibawa oleh Trump pada masa akan datang.

TPP : Trump Sahkan Amerika Syarikat akan Tarik Diri dan Menyifatkan Perjanjian Ini Tidak Masuk Akal!


Trump Terus Mengkritik Rancangan Penurunan Kadar Faedah The Fed!

The Fed akan melakukan pertemuan dengan ahli angota FOMC bagi membahas polisi monetari pada 31 Julai 2019.
The Fed dijangka tidak akan meneruskan polisi monetarinya secara agresif dengan menurunkan kadar faedah sebesar 50 Bps kerana the Fed lebih cenderung untuk menurunkan kadar faedah bagi mengatasi masalah kelembapan ekonomi dan beberapa isu lain. Berdasarkan soal selidik yang dikeluarkan oleh CME Fedwatch, kadar faedah dijangka akan diturunkan sebesar 25 Bps.
Berdasarkan soal selidik yang dijalankan, 73% menjangkakan penurunan kadar faedah akan diturunkan sebanyak 25 mata asas dan 27% menjangkakan penurunan kadar faedah sebanyak 50 mata asas.
 Hal ini telah mengundang lebih banyak kritikan daripada Presiden AS Donald Trump terhadap Federal Reserve. Beliau mengatakan penurunan kadar faedah yang kecil tidak cukup untuk mendorong pertumbuhan ekonomi AS dan Trump turut menyebutkan bahawa The Fed terlalu berhati-hati dibandingkan yang dilakukan terhadap China.
Menurut pengerusi the Fed Jerome Powell, Amerika Syarikat dihimpit dengan ketidak pastian dalam pertumbuhan global dan perdagangan terus membebankan prospek ekonomi.
Indeks US dolar yang mengukur kekuatan greenback berbanding enam matawang utama didagangkan sedikit kukuh pada paras 97.852 setakat jam 10 pm.


Pandangan Kalendar Ekonomi Mingguan 17 – 21 Aug 2015

China menjadi perhatian dan ini mencetuskan perdagangan musim panas. Adakah ia akan membantu atau melemahkan dolar pada minggu yang akan datang? Data GDP Jepun, inflasi di UK, Amerika Syarikat dan Kanada serta Minit Mesyuarat FOMC adalah tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Data AS yang dikeluarkan minggu lalu menimbulkan harapan untuk kenaikan “interest rate” AS pada akhir suku ketiga. Jualan runcit meningkat semula pada bulan Julai di tengah-tengah peningkatan dalam pembelian kereta dan barang-barang lain; sekaligus menunjukkan kadar pertumbuhan positif pada suku kedua dan ketiga.
Jualan runcit meningkat 0.6%, sejajar dengan unjuran pasaran, manakala jualan teras, tidak termasuk kereta naik 0.4%. Laporan yang kukuh itu menambah kepada data pekerjaan yang kuat, menunjukkan ekonomi Amerika Syarikat adalah pada asas yang kukuh. Adakah trend ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Isnin, 7:50 Pagi
Data GDP Jepun:  Ekonomi Jepun pulih daripada kemelesetan  sementara akibat cukai pada tahun 2014, dengan pertumbuhan KDNK sebanyak 0.6% pada suku pertama, melebihi ramalan pasaran 0.4%. Pada asas tahunan, GDP berkembang 2.4%, jauh melebihi kenaikan 1.6% yang dijangka oleh penganalisis. Penggunaan domestik meningkat 4.3% dan pertumbuhan upah meningkat, menunjukkan momentum yang positif. Eksport meningkat 10% disebabkan oleh yen yang lebih lemah, tetapi inflasi terus gagal, walaupun program QE besar-besaran bertujuan untuk mengangkat inflasi. Ahli ekonomi menganggarkan penguncupan 0.5% pada suku kedua.
Selasa, 4:30 Petang
Data Inflasi UK:  Indeks inflasi UK jatuh kepada 0% pada bulan Jun, daripada 0.1% pada bulan sebelumnya disebabkan oleh penurunan dalam pakaian dan harga makanan dan tambang udara. Gabenor Bank of England Mark Carney menjangka inflasi kekal rendah pada bulan-bulan yang akan datang, tetapi menjangkakan peningkatan menjelang akhir tahun ini. Walau bagaimanapun, kenaikan upah dijangka meningkatkan penggunaan, yang membawa kepada tekanan inflasi yang lebih kukuh. Inflasi UK dijangka stabil buat masa ini. BoE sedang memantau.
Selasa, 08:30 Malam
 Permit Bangunan AS:  Bilangan permit bangunan yang dikeluarkan pada bulan Jun meningkat 7.4% kepada kadar 1.34 juta unit, tahap tertinggi sejak Julai 2007. Keyakinan kontraktor pembina juga mencapai 9-1/2 tahun tertinggi pada bulan Julai, menunjukkan pasaran perumahan dijangka terus berkembang pada bulan-bulan yang akan datang. Ahli ekonomi meramalkan bahawa pasaran perumahan akan mengimbangi sektor pembuatan yang sedang bergelut. Bilangan permit dijangka mencapai 1.21 juta pada bulan Julai.
Rabu, 8:30 Malam
Data Inflasi AS:  Harga pengguna AS meningkat 0.3% pada bulan Jun, kenaikan untuk kali kelima berturut-turut selepas pemulihan harga petrol serta pelbagai barangan lain yang menunjukkan inflasi kembali dalam landasan yang betul. Data ekonomi baru-baru ini yang positif, seperti trend pertumbuhan dalam pasaran perumahan meningkatkan kemungkinan untuk kenaikan “interest rate” dalam masa terdekat. Kenaikan Jun ini telah didahului oleh 0.4% pada bulan Mei. Kedua-dua CPI dan CPI teras dijangka mencapai 0.2% buat masa ini.
Khamis, 2:00 Pagi
Minit Mesyuarat FOMC AS:  Dalam mesyuarat FOMC Julai, Fed meletakkan segala pilihan di atas meja. Terdapat jurang yang jelas dengan peningkatan yang berterusan dalam pasaran pekerjaan dan gambaran inflasi yang lembap. Minit boleh mendedahkan bagaimana luas jurang adalah antara mereka yang optimis dan pessimis, dan sama ada kenaikan “interest rate” pada September adalah wajar.
Khamis
Keputusan “interest rate” Jepun:  Pada 7 Ogos Bank of Japan mengekalkan dasar kewangan yang akomodatif, bertujuan mencapai inflasi 2% tanpa pelonggaran dasar monetari tambahan. Walau bagaimanapun, ahli ekonomi percaya tarikh akhir 2% itu boleh berubah, bergantung kepada pergerakan harga minyak pada masa depan. Yen yang lemah adalah positif untuk eksport dan syarikat-syarikat, tetapi tidak baik untuk isi rumah dan firma-firma kecil kerana peningkatan kos import. Sentimen isi rumah meningkat dan perbelanjaan pengguna kekal lembap selepas terkesan dari cuaca buruk. Memandangkan penurunan nilai yuan China, mesyuarat ini akan dipantau dengan lebih teliti.
Khamis, 8:30 Malam
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran meningkat tanpa diduga sebanyak 5 ribu minggu lepas, mencapai 274 ribu. Walau bagaimanapun, trend umum kekal positif, menunjukkan pasaran buruh AS terus bertambah kukuh. Penganalisis menjangka tuntutan mencapai 272 ribu tetapi jumlah tuntutan baru terus kekal di bawah ambang 300 ribu dan purata tuntutan empat minggu bergerak jatuh 1,750 kepada 266,250 yang merupakan angka terendah sejak April 2000. Tuntutan baru dijangka mencecah 272 ribu minggu ini.
Khamis, 10:00 Malam
Indeks Philly Fed Manufacturing AS:  Indeks Pembuatan Philadelphia jatuh pada bulan Jun kepada 5.7 daripada 15.2 pada bulan sebelumnya. Bacaan itu lebih teruk daripada 12.5 mata yang dianggarkan lebih awal tetapi masih menunjukkan pengembangan. Dolar yang kukuh dan permintaan global yang lebih lemah menurunkan bilangan pesanan untuk barangan perkilangan. Ahli ekonomi menjangkakan pemulihan yang bermakna dalam tempoh beberapa bulan akan datang. Pesanan baru mencapai 7.1, daripada 15.2 dan pekerjaan kekal stabil. Indeks pembuatan Philadelphia dijangka mencecah 7.2 pada bulan Julai.

** Semua masa dalam waktu Malaysia dan yang sewaktu dengannya GMT +8